

Οί9ί(Λΐ5^9ηεοΙ 6 γ I 
ΤΙιβοθΟΓΟδ Μουιηαρι 
03(θ: 2007.05.3|π0:32:26 
ΕΕ5Τ 
Ρθ35θπ: δίβΠθο ΡϋΡ 
(βπιϋθίΙύΘϋ) ■ 

ΙοοΒίΐοη: Αϋτβ|5, ΕΙΙίπϊΚο 
Τ γρο9Γ3ίίο 


13637 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 814 

24 Μαίου 2007 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Μεταβίβαση αρμοδιότητας ανάθεσης και εκτέλεσης 
ενεργειών Εθνικής Τεχνικής Βοήθειας - Στήριξης, 

στο Υπουργείο Μακεδονίας - Θράκης. 1 

Καθιέρωση υπερωριακής απογευματινής εργασίας στο 
Γραφείο του Προέδρου της Ανεξάρτητης Διοικητι¬ 
κής Αρχής «Εθνική Αρχή Καταπολέμησης της Νο¬ 
μιμοποίησης Εσόδων από Εγκληματικές Δραστηρι¬ 


ότητες. 2 

Χορήγηση Κινήτρου Παραγωγικότητας στους Πολιτι¬ 
κούς Υπαλλήλους του ΥΠΕΘΑ με Σχέση Εργασίας 

Ιδιωτικού Δικαίου» για το έτος 2007. 3 

Τροποποίηση και Συμπλήρωση Οργανισμού Οργάνωσης 
και Λειτουργίας Υπηρεσιών της Ν.Α. Φθιώτιδας. 4 


ΑΠΟΦΑΣΕΙ Σ 

Αριθμ. 18177/ΕΥΣΣΑΑΠ/1362 (1) 


Μεταβίβαση αρμοδιότητας ανάθεσης και εκτέλεσης 
ενεργειών Εθνικής Τεχνικής Βοήθειας - Στήριξης, στο 
Υπουργείο Μακεδονίας - Θράκης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυβέρ¬ 
νηση και τα Κυβερνητικά Όργανα», που κυρώθηκε για το 
άρθρο πρώτο του π.δ. 63/2005 (Α' 98) 

2. Την υπ’ αριθμ. 37930ΔΙΟΕ/85/1264 κοινή απόφαση του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 1432/Β/14.10.2005). 

3. Το π.δ. 178/2000 «Οργανισμός του Υπουργείου Εθνικής 
Οικονομίας» (ΦΕΚ 165/Α/14.7.2000). 

4. Το υπ’ αριθμ. π.δ. 81/21.3.2002 (ΦΕΚ 57/τ.Α/21.3.2002) 
περί συγχώνευσης των Υπουργείων Εθνικής Οικονομίας 
και Οικονομικών στο Υπουργείο Οικονομίας και Οικονο¬ 
μικών. 

5. Το π.δ. 167/2005 (ΦΕΚ Α' 220/22.9.2005) «Οργανισμός 
του Υπουργείου Μακεδονίας Θράκης». 

6. Το ν. 2860/2000 (ΦΕΚ 251 Α/14.11.2000) «Διαχείριση, Πα¬ 
ρακολούθηση, Έλεγχος Κοινοτικού Πλαισίου Στήριξης και 


άλλες διατάξεις», όπως τροποποιήθηκε με τον ν. 3193/2003 
(ΦΕΚ 266Α/20.11.2003) «Κανόνες τιμολόγησης, ρυθμίσεις 
Φ.Π.Α., ηλεκτρονικών υπηρεσιών και άλλες διατάξεις». 

7. Την υπ’ αριθμό Ε(2000) 3405/28.11.2000, απόφαση της 
Επιτροπής των ΕΚ με την οποία εγκρίθηκε το Κοινοτικό 
Πλαίσιο Στήριξης για τις κοινοτικές διαρθρωτικές παρεμ¬ 
βάσεις στις περιφέρειες, που υπάγονται στο στόχο αριθ. 
1 στην Ελλάδα, όπως τροποποιήθηκε με την υπ’ αριθμ. 
απόφαση Ε(2005) 4788/12.12.2005 της Επιτροπής των Ευ¬ 
ρωπαϊκών Κοινοτήτων. 

8. Την υπ’ αριθμ. Ε(2005)5916/ 23.12.2005, απόφαση της 
Επιτροπής με την οποία εγκρίνεται το Επιχειρησιακό Πρό¬ 
γραμμα «Τεχνική Βοήθεια 2000-2006» και καθορίζεται η 
συνδρομή των διαρθρωτικών Ταμείων ΕΤΠΑ και ΕΚΤ. 

9. Το π.δ. 4/2002 (ΦΕΚ 3Α/14.1.2002) «Εκτέλεση ενεργειών 
Τεχνικής Βοήθειας - Στήριξης και διαχείρισης των αντί¬ 
στοιχων πόρων». 

10. Τον Οδηγό διαδικασιών και επιλέξιμων ενεργειών 
Τεχνικής Βοήθειας Στήριξης Κοινοτικού Πλαισίου Στήριξης 
2000 - 2006. 

11. Την υπ’ αριθμ. 1466/ΕΥΣ 105/17.1.2002 απόφαση του Υφυ¬ 
πουργού Εθν. Οικονομίας περί καθορισμού των στοιχείων 
που περιλαμβάνονται στο ετήσιο πρόγραμμα ενεργειών 
τεχνικής βοήθειας - στήριξης, τη διαδικασία υποβολής 
και έγκρισης του καθώς και κάθε αναγκαία λεπτομέρεια 
σύμφωνα με το άρθρο 12 παρ. 3 του ν. 2860/2000. 

12. Την Εγκύκλιο Εξειδίκευσης της εφαρμογής του π.δ. 
4/2002 «Εκτέλεση ενεργειών Τεχνικής Βοήθειας-Στήρι- 
ξης και διαχείριση των αντίστοιχων πόρων» με αρ. πρωτ. 
60630/ΕΥΣ 5671/16.9.2003. 

13. Την υπ’ αριθμ. 47533/ΔΙΟΕ 1250/2.12.2004 (ΦΕΚ 1819/ 
τ.Β/8.12.2004) κοινή υπουργική απόφαση περί τροποποί¬ 
ησης απόφασης σύστασης Ειδικής Υπηρεσίας με τίτλο 
«Υπηρεσία Σχεδιασμού και Αξιολόγησης Περιφερειακής 
Πολιτικής και Προγραμμάτων» σύμφωνα με το άρθρο 3 
του ν. 2860/2000, όπως τροποποιήθηκε με την υπ’ αριθμ. 
13992/ ΕΥΣΣΑΑΠ 1109/30.3.2006 (ΦΕΚ 436/τ.Β/10.4.2006 κοι¬ 
νή υπουργική απόφαση. 

14. Την υπ’ αριθμ. 14874/ΕΥΣΣΑΑΠ 1074/30.3.2007 από¬ 
φαση έγκρισης του Ετήσιου Προγράμματος της Διαχει¬ 
ριστικής Αρχής του ΚΠΣ και ειδικότερα της «Υπηρεσίας 
Στρατηγικής Σχεδιασμού και Αξιολόγησης Αναπτυξιακών 
Προγραμμάτων» για το έτος 2007. 

15. Το υπ’ αριθμ. 2608/19.3.2007 αίτημα του Γενικού Γραμ¬ 
ματέα του Υπουργείου Μακεδονίας Θράκης. 

16. Την ανάγκη ομαλής εκτέλεσης του Ετήσιου Προγράμ¬ 
ματος Τ εχνικής Βοήθειας - Στήριξης. 

17. Το γεγονός ότι από τις διατάξεις αυτής της απόφασης 
προκαλείται δαπάνη, η οποία θα καλύπτεται από το 
πρόγραμμα Δημοσίων Επενδύσεων, αποφασίζουμε: 

Μεταβιβάζουμε, σύμφωνα με το π.δ. 4/2002, την αρμοδι¬ 
ότητα ανάθεσης και εκτέλεσης ενεργειών Τεχνικής Βοή¬ 
θειας- Στήριξης χρηματοδοτούμενων από αμιγώς εθνικούς 
πόρους του Προγράμματος Δημοσίων Επενδύσεων της 
Ειδικής Υπηρεσίας Στρατηγικής Σχεδιασμού και Αξιολόγη¬ 
σης Αναπτυξιακών Προγραμμάτων, καθώς και της διαχεί¬ 
ρισης των αντίστοιχων πόρων στο Υπουργείο Μακεδονίας 
Θράκης, στο πλαίσιο του εγκεκριμένου Ετησίου Προγράμ¬ 
ματος Τεχνικής Βοήθειας -Στήριξης για το έτος 2007, για 
το ποσό των ενενήντα χιλιάδων ευρώ (90.000 €). 

Το ποσό αυτό αντιστοιχεί στην κατηγορία ενέργειας 
Β.3.2. Σύμβουλοι του Υποπρογράμματος Β του εγκεκρι¬ 
μένου Ετησίου Προγράμματος της Τεχνικής βοήθειας 
-Στήριξης και αφορά σε ενέργειες παροχής υπηρεσιών 
συμβούλου για την προετοιμασία της Δ' Προγραμματικής 
Περιόδου. 

Η ανάθεση, εκτέλεση και πληρωμή γίνεται σύμφωνα με 
το π.δ. 4/2002 «Εκτέλεση ενεργειών τεχνικής βοήθειας - 
στήριξης και διαχείριση των αντίστοιχων πόρων», όπως 
προκύπτει από τα άρθρα 1 παρ. 4 και 3 παρ. 6 (ΦΕΚ 3/ 
Α/14.1.2002), (στις περιπτώσεις που φορέας εκτέλεσης είναι 
υπηρεσίες Υπουργείων). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Απριλίου 2007 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΜΑΚΕΔΟΝΙΑΣ - ΘΡΑΚΗΣ 

ΧΡΗΣΤΟΣ ΦΩΛΙΑΣ ΓΕΩΡΓΙΟΣ ΚΑΛΑΝΤΖΗΣ 
-♦- 

Αριθμ. 2/17960/0022 (2) 

Καθιέρωση υπερωριακής απογευματινής εργασίας στο 
Γραφείο του Προέδρου της Ανεξάρτητης Διοικητικής 
Αρχής «Εθνική Αρχή Καταπολέμησης της Νομιμοποίη¬ 
σης Εσόδων από Εγκληματικές Δραστηριότητες». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 90 του π.δ. 63/2005 «Κυβέρ¬ 
νηση και Κυβερνητικά Όργανα Κωδικοποίηση Νομοθεσίας» 
(ΦΕΚ 98/Α/22.4.2005). 

2. Τις διατάξεις του άρθρου 16 του ν. 3205/2003 «Μισθο- 
λογικές ρυθμίσεις λειτουργών και υπαλλήλων του Δημο¬ 
σίου Ν.Π.Δ.Δ. και Ο.Τ.Α., μονίμων στελεχών των Ενόπλων 
Δυνάμεων και αντιστοίχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες συναφείς 
διατάξεις». 

3. Τις διατάξεις του άρθρου 7 του ν. 3424/2005 (ΦΕΚ 
305/Α/13.12.2005) με το οποίο συστήθηκε η Ανεξάρτητη 
Διοικητική Αρχή με την επωνυμία «Εθνική Αρχή Καταπο¬ 
λέμησης της Νομιμοποίησης Εσόδων από εγκληματικές 
δραστηριότητες». 

4. Την υπ’ αριθμ. 2/49256/0004/23.11.2006 (ΦΕΚ 1816/ 
Β/12.12.2006) απόφαση «Μεταβίβαση αρμοδιοτήτων και 
εξουσίας να υπογράφουν «Με εντολή Υφυπουργού» στο 
Γ ενικό γραμματέα Δημοσιονομικής πολιτικής κ.λπ.». 

5. Το π.δ. 81/20.3.2002 (ΦΕΚ 57/Α/21.3.2002) «Συγχώνευση 
των Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 


6. Την υπ’ αριθμ. 10536/ΔΙΟΕ 291/10.3.2006 (ΦΕΚ 302/ 
τ.Β/ 13.3.2006) απόφαση του Υπουργού Οικονομίας και 
Οικονομικών «Μεταβίβαση αρμοδιοτήτων και εξουσίας να 
υπογράφουν «Με εντολή Υπουργού» στους Γ εν. Γ ραμματείς 
κ.λπ.». 

7. Τις υπηρεσιακές ανάγκες. 

8. Το υπ’ αριθμ. 12311/1514/12.1.2007 έγγραφο της Γεν. 
Δ/νσης Διοικητ. Υποστήρ. του Υπουργείου Οικονομίας & 
Οικονομικών, αποφασίζουμε: 

Εγκρίνουμε την καθιέρωση υπερωριακής εργασίας κατά 
τις απογευματινές ώρες για τέσσερις (4) υπαλλήλους, 
στο Γ ραφείο του Προέδρου της ανεξάρτητης Διοικητικής 
Αρχής «Εθνική Αρχή Καταπολέμησης της Νομιμοποίησης 
Εσόδων από Εγκληματικές Δραστηριότητες», ως εξής: 

Ημερήσια απογευματινή υπερωριακή εργασία μέχρι 30 
ώρες το μήνα για κάθε υπάλληλο. 

Η καταβολή της αποζημίωσης στους δικαιούχους θα 
γίνεται μετά από σχετική βεβαίωση του Προέδρου της 
ανωτέρω Ανεξάρτητης Διοικητικής Αρχής. 

Η ωριαία αποζημίωση θα υπολογίζεται σύμφωνα με τις 
διατάξεις του άρθρου 16 του ν. 3205/2003. 

Η δαπάνη που θα προκύψει από την απόφαση αυτή 
ανέρχεται στο ποσό των 8.000.000 € και θα επιβαρύνει 
τον Κρατικό Προϋπολογισμό του έτους 2007, φορέα 23/720 
και ΚΑΕ 0511. 

Η απόφαση αυτή, που ισχύει ένα (1) μήνα πριν τη 
δημοσίευσή της και μέχρι 31.12.2007 να δημοσιευθεί στην 
Εφημερίδα της Κυβερνήσεως. 

Αθήνα, 4 Μαΐου 2007 
Με εντολή Υφυπουργού 

Ο Γ ενικός Γ ραμματέας Δημοσιονομικής Πολιτικής 
Γ. ΚΟΥΡΗΣ 

-♦- 

Αριθμ. 2/22827/0022 (3) 

Χορήγηση Κινήτρου Παραγωγικότητας στους Πολιτικούς 
Υπαλλήλους του ΥΠΕΘΑ με Σχέση Εργασίας Ιδιωτικού 
Δικαίου» για το έτος 2007. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 90 του π.δ. 63/2005 (ΦΕΚ 
Α' 98) «Κωδικοποίηση της νομοθεσίας για την Κυβέρνηση 
και τα Κυβερνητικά Όργανα». 

β. Το άρθρο 16 του ν. 2346/1995 (ΦΕΚ Α' 220), όπως 
τροποποιήθηκε με το άρθρο 27 του ν. 2439/1996 (ΦΕΚ Α' 
219). 

γ. Το άρθρο 40 του ν. 849/1978 (ΦΕΚ Α' 232). 

δ. Την υπ’ αριθμ. 2/38382/0022/5.10.2006 κοινή απόφαση 
των Υφυπουργών Οικονομίας και Οικονομικών και Εθνικής 
Άμυνας « Χορήγηση Κινήτρου Παραγωγικότητας στους 
Πολιτικούς Υπαλλήλους του ΥΠΕΘΑ με Σχέση Εργασίας 
Ιδιωτικού Δικαίου» (ΦΕΚ Β' 397), για το έτος 2006». 

ε. Την υπ’ αριθμ. 246717/1.3.2006 κοινή απόφαση Πρωθυ¬ 
πουργού και Υπουργού Εθνικής Άμυνας «Ανάθεση Αρμο¬ 
διοτήτων Υπουργού Εθνικής Αμυνας στους Υφυπουργούς 
Εθνικής Αμυνας» (ΦΕΚ Β' 274). 

στ. Την υπ’ αριθμ. 14650/ΔΙ0Ε85/17.3.2004 κοινή απόφαση 
Πρωθυπουργού και Υπουργού Οικονομίας & Οικονομικών 
«Καθορισμός αρμοδιοτήτων των Υφυπουργών Οικονομίας 
& Οικονομικών» (ΦΕΚ Β' 519). 

ζ. Το γεγονός ότι από τις διατάξεις της παρούσης απόφα¬ 
σης προκαλείται οικονομική επιβάρυνση ύψους 1.871.673,00 

ευρώ περίπου, για το έτος 2007, που θα βαρύνει τις εγ¬ 
γεγραμμένες πιστώσεις του Προϋπολογισμού του ΥΠΕΘΑ, 
στην κατηγορία των ΚΑΕ 1000 και θα καλυφθεί από τον 
ΚΑΕ 0341, αποφασίζουμε: 

1. Για τη χορήγηση κινήτρου παραγωγικότητας, για το 
έτος 2007, στο πολιτικό προσωπικό με σχέση εργασίας 
ιδιωτικού δικαίου που αμείβεται με Σ.Σ.Ε., οι οποίες δεν 
προβλέπουν επέκταση των διατάξεων του ν. 3205/2003, 
διατίθεται ποσοστό 0,35 % από τις εγγεγραμμένες πιστώ¬ 
σεις του Π/Υ του ΥΠΕΘΑ της κατηγορίας των ΚΑΕ 1000, 
το οποίο θα καλυφθεί από τον ΚΑΕ 0341. 

2. Το προϊόν του ανωτέρω ποσοστού, ύψους 1.871.673,00 
ευρώ περίπου, θα βαρύνει, για το έτος 2007, τους Π/Υ των 
Γ.Ε., ως ακολούθως: 


ΓΕΣ 

ΕΦ 

11-200 

Ευρώ 16.636,00 

ΓΕΝ 

ΕΦ 

11-300 

Ευρώ 1.350.175,00 

ΓΕΑ 

ΕΦ 

11-410 

Ευρώ 549.862,00 

ΣΥΝΟΛΟ 



Ευρώ 1.871.673,00 


3. Το μηνιαίο ποσό που χορηγείται στους δικαιούχους, ως 
κίνητρο παραγωγικότητας, ορίζεται ανάλογα με το βαθμό 
των υπαλλήλων, ως εξής: 


Α. 

Βαθμός Α 

Ευρώ 197,64 

Α-Β 

Α 

Β. 

Βαθμός Β 

Ευρώ 169,01 

Α-Β 

Α 

Γ. 

Βαθμός Γ 

Ευρώ 164,14 

Α-Β 

Α 

Δ. 

Βαθμός Δ 

Ευρώ 156,03 

Α-Β 

Α 

Ε. 

Βαθμός Ε 

Ευρώ 152,77 

Α-Β 

Α 


Όπου Α: είναι οι εργάσιμες μέρες του μήνα (22) 


Β: είναι οι ημέρες για τις οποίες περικόπτονται οι αποδοχές των 
υπαλλήλων εξαιτίας της μη συμμετοχής των στην εργασία. 

4. Επειδή δεν προβλέπεται από το νόμο ένταξη του 
προσωπικού με σχέση εργασίας ιδιωτικού δικαίου στους 
διοικητικούς βαθμούς των τακτικών υπαλλήλων του ΥΠΕΘΑ, 
η κατάταξή τους γίνεται κατά αντιστοιχία προς αυτούς, 
με βάση τα τυπικά τους προσόντα και το συνολικό χρόνο 
υπηρεσίας, αποκλειστικά για τις ανάγκες προσδιορισμού 
του ποσού που τους αναλογεί. Η ρύθμιση της παραγράφου 
αυτής, δεν έχει εφαρμογή σε καμιά άλλη περίπτωση 
που έχει σχέση με Διοικητικά ή Οικονομικά θέματα του 
προσωπικού που αφορά. 

5. Το κίνητρο παραγωγικότητας: 

α. Δεν λαμβάνεται υπόψη κατά τον υπολογισμό των επιδο¬ 
μάτων εορτών και αδείας, της ΑΤΑ και των ποσοστιαίων αυ¬ 
ξήσεων που χορηγήθηκαν μετά την κατάργηση της ΑΤΑ. 

β. Δεν χορηγείται στους ωρομίσθιους ή στους προσλαμβα¬ 
νόμενους για κάλυψη εποχιακών ή πρόσκαιρων αναγκών, στους 
υπαλλήλους που αποσπώνται σε άλλες υπηρεσίες, εκτός αν 
από σχετική διάταξη νόμου, προβλέπεται ρητά το αντίθετο και 
στους αμειβόμενους με τις διατάξεις του ν. 3205/2003. 

γ. Καταβάλλεται στους υπαλλήλους με σχέση εργασίας 
ιδιωτικού δικαίου που αποσπώνται στο ΥΠΕΘΑ και δεν 
λαμβάνουν κίνητρο απόδοσης ή πριμ παραγωγικότητας 
από άλλη πηγή ή διάταξη νόμου. 

δ. Υπόκειται σε κράτηση φόρου εισοδήματος και στις 
λοιπές νόμιμες κρατήσεις υπέρ τρίτων. 

6. Η καταβολή του επιδόματος στους δικαιούχους γίνεται 
δεδουλευμένα με τις μισθολογικές καταστάσεις, όπως και 
οι λοιπές αποδοχές. 


7/Εναρξη ισχύος της απόφασης ορίζεται η 1.1.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Μάΐου 2007 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

Π. ΔΟΥΚΑΣ Β. ΜΙΧΑΛΟΛΙΑΚΟΣ 

-♦- 

Αριθμ. οικ. 1980 (4) 

Τροποποίηση και Συμπλήρωση Οργανισμού Οργάνωσης 
και Λειτουργίας Υπηρεσιών της Ν.Α. Φθιώτιδας. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΝΟΜΟΥ ΦΘΙΩΤΙΔΑΣ 

Έχοντας υπόψη: 

1. Το άρθρο 104 του π.δ/τος 30/1996 « Κώδικας Νομαρχι¬ 
ακής Αυτ/σης», σύμφωνα με το οποίο προβλέπεται η δυ¬ 
νατότητα τροποποίησης του Οργανισμού Οργάνωσης και 
Λειτουργίας Υπηρεσιών της Νομαρχιακής Αυτοδιοίκησης, 
με απόφαση του Νομαρχιακού Συμβουλίου. 

2. Την υπ’ αριθμ. 114/13.9.2004 απόφαση του Νομαρχι¬ 
ακού Συμβουλίου Φθιώτιδας, η οποία δημοσιεύθηκε στο 
ΦΕΚ 1602/27.10.2004, τεύχος Β', σχετικά με την τροπο¬ 
ποίηση του Οργανισμού Οργάνωσης και Λειτουργίας της 
ΝΑ. Φθιώτιδας, όπως αυτή τροποποιήθηκε, διορθώθηκε και 
συμπληρώθηκε, μεταγενέστερα. 

3. Τις διατάξεις του π.δ/τος 78/2006, (ΦΕΚ 80/13.4.2006, 
τ,Α'), με θέμα «Διάρθρωση, στελέχωση και αρμοδιότητες της 
Δ/νσης Ανάπτυξης των Νομαρχιακών Αυτοδιοικήσεων». 

4. Τις διατάξεις του π.δ/τος 243/2006, (ΦΕΚ 275/27.11.2006, 
τ.Α'), με θέμα «Συμπλήρωση και τροποποίηση του ανωτέρω 
π.δ/τος». 

5. Τις διατάξεις του ν. 3103/29.1.2003, ΦΕΚ 23/29.1.2003, 
τεύχος Α', με θέμα «Έκδοση διαβατηρίων από την Ελληνική 
Αστυνομία και άλλες διατάξεις». 

6. Την ανάγκη ίδρυσης και λειτουργίας του Γραφείου 
Γραμματείας Αντινομάρχη Αποκεντρωμένων Υπηρεσιών, 
με έδρα την Αταλάντη. 

7. Την ανάγκη της εύρυθμης λειτουργίας των Υπηρεσιών 
της Νομαρχιακής Αυτοδιοίκησης Φθιώτιδας. 

8. Τη από 5.3.2007 σύμφωνη γνώμη της Πρωτοβάθμιας 
Συνδικαλιστικής Οργάνωσης Εργαζομένων στη Νομαρχι¬ 
ακή Αυτοδιοίκηση Φθιώτιδας. 

9. Το γεγονός ότι από την τροποποίηση αυτή δεν προ- 
καλείται δαπάνη σε βάρος του προϋπολογισμού της Νο¬ 
μαρχιακής Αυτοδιοίκησης Φθιώτιδας, αποφασίζουμε: 

Την τροποποίηση - συμπλήρωση του Οργανισμού Οργά¬ 
νωσης και Λειτουργίας των Υπηρεσιών της Νομαρχιακής 
Αυτοδιοίκησης Φθιώτιδας (απόφαση του Ν.Σ. 114/13.9.2004, 
ΦΕΚ 1602/Β727.10.2004), όπως ισχύει, ως ακολούθως: 

ΜΕΡΟΣ ΠΡΩΤΟ 
ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
ΤΗΣ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ ΦΘΙΩΤΙΔΑΣ 
(Ν.Α.Φ.) 

1. Άρθρο 1 

Στο άρθρο 1 τροποποιούνται οι παρ, α, β, γ και συμπλη¬ 
ρώνεται η παρ. δ ως κατωτέρω: 

ΟΡΓΑΝΑ ΝΟΜΑΡΧΙΑΚΗΣ ΑΥΤΟΔΙΟΙΚΗΣΗΣ 
ΒΑΣΙΚΗ ΔΙΑΡΘΡΩΣΗ ΥΠΗΡΕΣΙΩΝ 

Όργανα της Νομαρχιακής Αυτοδιοίκησης είναι το Νο¬ 
μαρχιακό Συμβούλιο (Ν.Σ.), οι Νομαρχιακές Επιτροπές και 
ο Νομάρχης. 

Οι Υπηρεσίες της Ν.Α.Φ. έχουν με έδρα τη Λαμία εκτός 
των περιπτώσεων που στις διατάξεις του παρόντος ορίζε¬ 
ται διαφορετική έδρα, διαρθρώνονται ως ακολούθως : 

Α' ΥΠΗΡΕΣΙΕΣ ΥΠΟΣΤΗΡΙΞΗΣ ΤΟΥ ΝΟΜΑΡΧΗ 

1. Γενικός Γραμματέας 

2. Τμήμα Γραμματειακής Υποστήριξης Νομάρχη 

3. Γ ραφείο Γ ραμματειακής Υποστήριξης Γ ενικού Γ ραμ- 
ματέα 

4. Τμήμα Τύπου και Δημοσίων Σχέσεων 

5. Γραφείο Ειδικών Συμβούλων - Επιστημονικών Συνερ¬ 
γατών και Ειδικών Συνεργατών 

6. Τμήμα Νομικής Υπηρεσίας 

Α1 ΥΠΗΡΕΣΙΕΣ ΥΠΟΣΤΗΡΙΞΗΣ ΤΩΝ ΝΟΜΑΡΧΙΑΚΩΝ ΣΥΛ¬ 
ΛΟΓΙΚΩΝ ΟΡΓΑΝΩΝ ΚΑΙ ΑΝΤΙΝΟΜΑΡΧΩΝ 

1. Τμήμα Γραμματειακής Υποστήριξης Συλλογικών ορ¬ 
γάνων 

2. Γ ραφείο Γ ραμματείας Αντινομαρχών 

3. Γ ραφείο Γ ραμματείας Αντινομάρχη Αποκεντρωμένων 
Υπηρεσιακών Μονάδων 

Έδρα του Γ ραφείου είναι η Αταλάντη 
Β' ΥΠΗΡΕΣΙΕΣ ΥΠΑΓΟΜΕΝΕΣ ΣΤΟ ΝΟΜΑΡΧΗ 

1. Τμήμα Τουρισμού 

2. Τμήμα Παλαϊκής Άμυνας (Π.Α.Μ.) - Π.Σ.Ε.Α.) 

3. Τμήμα Εφαρμογής διαδικασίας μέτρησης αποδοτικό- 
τητας και αποτελεσματικότητας 

4. Γ ραφείο Πολιτικής Προστασίας 
Γ' ΓΕΝΙΚΕΣ ΔΙΕΥΘΥΝΣΕΙΣ 

Α' ΓΕΝΙΚΗ ΔΙΕΥΘΥΝΣΗ 

Στην αρμοδιότητα της Α' ΓΕΝΙΚΗΣ ΔΙΕΥΘΥΝΣΗΣ υπάγο¬ 
νται οι κατωτέρω υπηρεσίες: 

1. Δ/ΝΣΗ ΑΠΑΣΧΟΛΗΣΗΣ - ΕΡΓΑΣΙΑΣ 

2. Δ/ΝΣΗ ΔΗΜΟΣΙΑΣ ΥΓΕΙΑΣ 

3. Δ/ΝΣΗ ΔΙΟΙΚΗΣΗΣ ΑΓΡΟΤΙΚΗΣ ΑΣΦΑΛΕΙΑΣ 

4. Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

5. Δ/ΝΣΗ ΕΜΠΟΡΙΟΥ 

6. Δ/ΝΣΗ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ (Κ.Ε.Π.) 

7. Δ/ΝΣΗ ΚΤΗΝΙΑΤΡΙΚΗΣ 

8. Δ/ΝΣΗ ΚΟΙΝΩΝΙΚΗΣ ΠΡΟΝΟΙΑΣ 

9. Δ/ΝΣΗ ΟΙΚΟΝΟΜΙΚΗΣ ΥΠΗΡΕΣΙΑΣ 

10. Δ/ΝΣΗ ΟΡΓΑΝΩΣΗΣ ΚΑΙ ΠΛΗΡΟΦΟΡΙΚΗΣ 

11. Δ/ΝΣΗ ΠΟΛΙΤΙΚΩΝ ΔΙΚΑΙΩΜΑΤΩΝ 

12. Δ/ΝΣΗ ΠΟΛΙΤΙΣΜΟΥ - ΠΑΙΔΕΙΑΣ - ΑΘΛΗΤΙΣΜΟΥ - 
ΝΕΟΤΗΤΑΣ 

Β' ΓΕΝΙΚΗ ΔΙΕΥΘΥΝΣΗ 

Στην αρμοδιότητα της Β' ΓΕΝΙΚΗΣ ΔΙΕΥΘΥΝΣΗΣ υπάγο¬ 
νται οι κατωτέρω υπηρεσίες: 

1. Δ/ΝΣΗ ΑΛΙΕΙΑΣ 

2. Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ 

3. Δ/ΝΣΗ ΑΝΑΠΤΥΞΗΣ 

ΚΕΝΤΡΟ ΥΠΟΔΟΧΗΣ ΕΠΕΝΔΥΤΩΝ (Κ.Υ.Ε.) 

4. Δ/ΝΣΗ ΕΓΓΕΙΩΝ ΒΕΛΤΙΩΣΕΩΝ 

5. Δ/ΝΣΗ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

6. Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 

7. Δ/ΝΣΗ ΣΧΕΔΙΑΣΜΟΥ ΚΑΙ ΠΡΟΓΡΑΜΜΑΤΙΣΜΟΥ 

8. Δ/ΝΣΗ ΤΟΠΟΓΡΑΦΙΚΗΣ 

9. Δ/ΝΣΗ ΧΩΡΟΤΑΞΙΑΣ ΚΑΙ ΠΕΡΙΒΑΛΛΟΝΤΟΣ (ΧΩ.ΠΕ.) 
Δ' ΥΠΗΡΕΣΙΕΣ ΥΠΟΣΤΗΡΙΞΗΣ ΤΩΝ ΝΟΜΑΡΧΙΑΚΩΝ ΥΠΗ¬ 
ΡΕΣΙΩΝ ΚΑΙ ΤΩΝ ΠΟΛΙΤΩΝ 

Στις Υπηρεσίες υποστήριξης των Νομαρχιακών Υπηρεσι¬ 
ών και των Πολιτών προστίθεται και η Δ/νση Σχεδιασμού- 
Προγραμματισμού ως ακολούθως: 

20. ΔΙΕΥΘΥΝΣΗ ΣΧΕΔΙΑΣΜΟΥ- ΠΡΟΓΡΑΜΜΑΤΙΣΜΟΥ 

• Τμήμα Αναπτυξιακού Σχεδιασμού - Κοινωνικής και πο¬ 
λιτιστικής ανάπτυξης 

• Τμήμα Προγραμματισμού και Οικονομικής Ανάπτυξης 

• Τμήμα Προγραμμάτων Ευρωπαϊκής Ένωσης 


• Γ ραφείο Γ ραμματείας 

ΙΑ' ΥΠΗΡΕΣΙΕΣ ΔΕΥΤΕΡΟΓΕΝΟΥΣ ΤΟΜΕΑ 

Οι Υπηρεσίες δευτερογενούς τομέα τροποποιούνται ως 
ακολούθως : 

21. ΔΙΕΥΘΥΝΣΗ ΑΝΑΠΤΥΞΗΣ 

• Τμήμα Μεταποιητικών Επιχειρήσεων και Ανάπτυξης 

• Τμήμα Ενέργειας και Φυσικών Πόρων 

• Τμήμα Επαγγέλματος Ανελκυστήρων και Ελέγχου Βι¬ 
ομηχανικών Προϊόντων 

• Τμήμα Προστασίας Περιβάλλοντος και Έκδοσης Οι¬ 
κοδομικών Αδειών 

• Τμήμα Διοικητικής Υποστήριξης 

22. ΚΕΝΤΡΟ ΥΠΟΔΟΧΗΣ ΕΠΕΝΔΥΤΩΝ (σε επίπεδο Τμή¬ 
ματος) 

ΜΕΡΟΣ ΔΕΥΤΕΡΟ 
ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ 
ΥΠΗΡΕΣΙΩΝ Ν.Α.Φ. ΚΑΤΑ ΤΟΜΕΙΣ 

ΚΕΦΑΛΑΙΟ Α' 

Α' ΥΠΗΡΕΣΙΕΣ ΥΠΟΣΤΗΡΙΞΗΣ ΤΟΥ ΝΟΜΑΡΧΗ 
ΚΑΙ ΤΩΝ ΝΟΜΑΡΧΙΑΚΩΝ ΣΥΛΛΟΓΙΚΩΝ ΟΡΓΑΝΩΝ 

2. α. Στην παράγραφο 3 του άρθρου 2 προστίθεται: 

3α. Γ ραφείο Γ ραμματείας Αντινομάρχη Αποκεντρωμέ¬ 
νων Υπηρεσιακών Μονάδων 

Στις αρμοδιότητες του Γ ραφείου αυτού ανήκουν: 

Η γραμματειακή εξυπηρέτηση του Αντινομάρχη, η ορ¬ 
γάνωση της επικοινωνίας αυτού με το Νομάρχη, το Γενικό 
Γραμματέα, τα Συλλογικά Όργανα της ΝΑΦ, τις Υπηρεσίες 
και του πολίτες. 

Στο γραφείο αυτό τοποθετείται με απόφαση του Νο¬ 
μάρχη το αναγκαίο προσωπικό για τη διεκπεραίωση του 
έργου του. 

β. Οι παράγραφοι 7, 8, 9 και 10 του άρθρου 2 διαγρά¬ 
φονται. 

3. Το άρθρο 3 αντικαθίσταται ως εξής: 

ΚΕΦΑΛΑΙΟ Β' 

Β' ΥΠΗΡΕΣΙΕΣ ΥΠΑΓΟΜΕΝΕΣ ΣΤΟ ΝΟΜΑΡΧΗ 

Β' ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΤΩΝ ΥΠΗΡΕΣΙΩΝ 

1. ΤΜΗΜΑ ΤΟΥΡΙΣΜΟΥ 

Στις αρμοδιότητες του Τμήματος ανήκουν: 

• Η εκπόνηση προγραμμάτων τουριστικής ανάπτυξης, 
σε συνεργασία με τη Δ/νση Προγραμματισμού. 

• Η εφαρμογή προγραμμάτων τουριστικής ανάπτυξης 
και ιδιαίτερα για την υποστήριξη των τουριστικών επι¬ 
χειρήσεων για την προβολή του Νομού στο εσωτερικό 
και εξωτερικό. 

• Ο σχεδιασμός της τουριστικής ανάπτυξης στο Νομό 
στα πλαίσια της εκάστοτε ισχύουσας Νομοθεσίας και 
η κατάρτιση προγραμμάτων (βραχυπρόθεσμων και μα¬ 
κροπρόθεσμων) έργων και μέτρων προώθησης αυτής σε 
συνεργασία με τη Δ/νση Σχεδιασμού και Προγραμματι¬ 
σμού. 

• Η παροχή συμβουλών στους τουριστικούς φορείς του 
Νομού για την πραγμάτωση των αναπτυξιακών και επιχει¬ 
ρηματικών στόχων τους και η εφαρμογή προγραμμάτων 
τουριστικής ανάπτυξης για την προβολή του Νομού στο 
εξωτερικό και εξωτερικό. 

• Η συνεργασία με αρμόδιους περί τον τουρισμό φορείς, 
η εκπόνηση μελετών καθώς και η υποβολή προτάσεων για 
την προσέλκυση ιδιωτικών κεφαλαίων για την υλοποίηση 
των αναγκαίων έργων υποδομής για την τουριστική ανά¬ 
πτυξη του Νομού. 

• Η παρακολούθηση της εφαρμοζόμενης τουριστικής 
πολιτικής στο Νομό και η σύνταξη σχετικών εκθέσεων. 

• Η λειτουργία της Κυριακή και τις ημέρες αργίας ορι¬ 
σμένων καταστημάτων που εξυπηρετούν την τουριστική 
κίνηση σε τουριστικούς τόπους (ν. 2224/1994). 

2. ΤΜΗΜΑ ΠΑΛΛΑΪΚΗΣ ΑΜΥΝΑΣ (Π.Α.Μ.)-ΠΣΕΑ 

Το Τμήμα Παλλαϊκής Άμυνας (Π.Α.Μ.) - Πολιτικής Σχεδί¬ 
ασης Έκτακτης Ανάγκης (Π.Σ.Ε.Α.) διέπεται σε ότι αφορά 
τη διαμόρφωση λειτουργία και τις αρμοδιότητές του, από 
τις κείμενες κάθε φορά ειδικές διατάξεις. 

Το Τμήμα απαρτίζουν τα κάτωθι Γραφεία με τις αντί¬ 
στοιχες αρμοδιότητες: 

α. Γραφείο Παλλαϊκής Αμυνας (ΠΑΜ) 

Αντικείμενο η οργάνωση και διεύθυνση της ενερ¬ 
γού συμμετοχής στην Εθνική Ασφάλεια όσων Ελλή¬ 
νων και Ελληνίδων μπορούν να προσφέρουν υπηρεσίες 
(ν.υπ’αριθ.2641/1998). 

β. Γραφείο Πολιτικής Σχεδιάσεως Εκτάκτων Αναγκών 
(Π.Σ.Ε.Α.) 

Αντικείμενο η σχεδίαση και ο προγραμματισμός που 
αναφέρεται στην οργάνωση προπαρασκευή και κινητο¬ 
ποίησης των Πολιτικών Δυνάμεων, προς επιβίωση στον 
πόλεμο ή την αντιμετώπιση εκτάκτων αναγκών στην ειρήνη 
και συμβολή αυτών στην Εθνική Άμυνα, η οποία εξασφαλί¬ 
ζεται δια της Πολιτικής Κινητοποιήσεως και της Πολιτικής 
Άμυνας (άρθρο 2 του ν.δ. 17/1974) 

γ. Γ ραφείο Γ ραμματείας 

Αντικείμενο του Γ ραφείου αυτού είναι η γραμματειακή 
εξυπηρέτηση του Τμήματος. 

3. ΤΜΗΜΑ ΕΦΑΡΜΟΓΗΣ ΔΙΑΔΙΚΑΣΙΑΣ ΜΕΤΡΗΣΗΣ ΑΠΟ- 
ΔΟΤΙΚΟΤΗΤΑΣ ΚΑΙ ΑΠΟΤΕΛΕΣΜΑΤΙΚΟΤΗΤΑΣ 

Στις αρμοδιότητες του Τμήματος ανήκουν: 

• Η εφαρμογή της διαδικασίας μέτρησης της αποδο- 
τικότητας και της αποτελεσματικότητας των Υπηρεσιών 
της ΝΑΦ, σύμφωνα με τις διατάξεις του ν. 3230/20004 
«καθιέρωση συστήματος διοίκησης με στόχους, μέτρηση 
της αποδοτικότητας». Τα κριτήρια, του γενικούς και ειδι¬ 
κούς δείκτες τον τρόπο μέτρησης, την περιοδικότητα της 
μέτρησης και κάθε άλλο θέμα, θα καθορισθούν με κοινή 
απόφαση του ΥΠΕΣΔΔΑ και του αρμοδίου Υπουργού, σύμ¬ 
φωνα με τις ανωτέρω διατάξεις. 

• Η σύνταξη εκθέσεων αποτελεσμάτων των επί μέρους 
μετρήσεων και η σύνταξη ετησίων εκθέσεων απολογισμού 
της δράσης των υπηρεσιών. 

• Η κοινοποίηση των εκθέσεων στο Νομαρχιακό Συμ¬ 
βούλιο, στην Ε.Ν.Α.Ε. καθώς και στο ΥΠΕΣΔΔΑ. 

4. ΓΡΑΦΕΙΟ ΠΟΛΙΤΙΚΗΣ ΠΡΟΣΤΑΣΙΑΣ 

Στην αρμοδιότητα του ανωτέρω Γ ραφείου υπάγεται: 

• Ο σχεδιασμός και η Οργάνωση σε θέματα πρόληψης, 
ενημέρωσης και αντιμετώπισης των καταστροφών ή κα¬ 
ταστάσεων έκτακτης ανάγκης. 

• Ο συντονισμός και η κινητοποίηση όλων των Υπη¬ 
ρεσιών της ΝΑΦ, του δημοσίου και όλων των Πολιτικών 
δυνάμεων και μέσων για την εξασφάλιση της ετοιμότητας, 
την αντιμετώπιση των καταστροφών και την αποκατάστα¬ 
ση των ζημιών. 

4. Άρθρο 5 - Το άρθρο 5 αντικαθίσταται ως εξής : 

ΥΠΗΡΕΣΙΕΣ ΥΠΑΓΟΜΕΝΕΣ ΣΤΗΝ Α' ΓΕΝΙΚΗ Δ/ΝΣΗ 

Στην αρμοδιότητα της Α' ΓΕΝΙΚΗΣ ΔΙΕΥΘΥΝΣΗΣ υπά¬ 
γονται οι κατωτέρω υπηρεσίες της Ν.Α.Φ.: 

1) Δ/ΝΣΗ ΑΠΑΣΧΟΛΗΣΗΣ - ΕΡΓΑΣΙΑΣ 

2) Δ/ΝΣΗ ΔΗΜΟΣΙΑΣ ΥΓΕΙΑΣ 

3) Δ/ΝΣΗ ΔΙΟΙΚΗΣΗΣ ΑΓΡΟΤΙΚΗΣ ΑΣΦΑΛΕΙΑΣ 

4) Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ 

5) Δ/ΝΣΗ ΕΜΠΟΡΙΟΥ 

6) Δ/ΝΣΗ ΚΕΝΤΡΟΥ ΕΞΥΠΗΡΕΤΗΣΗΣ ΠΟΛΙΤΩΝ (Κ.Ε.Π.) 

7) Δ/ΝΣΗ ΚΤΗΝΙΑΤΡΙΚΗΣ 


8) Δ/ΝΣΗ ΚΟΙΝΩΝΙΚΗΣ ΠΡΟΝΟΙΑΣ 

9) Δ/ΝΣΗ ΟΙΚΟΝΟΜΙΚΗΣ ΥΠΗΡΕΣΙΑΣ 

10) Δ/ΝΣΗ ΟΡΓΑΝΩΣΗΣ ΚΑΙ ΠΛΗΡΟΦΟΡΙΚΗΣ 

11) Δ/ΝΣΗ ΠΟΛΙΤΙΚΩΝ ΔΙΚΑΙΩΜΑΤΩΝ 

12) Δ/ΝΣΗ ΠΟΛΙΤΙΣΜΟΥ - ΠΑΙΔΕΙΑΣ - ΑΘΛΗΤΙΣΜΟΥ - ΝΕ¬ 
ΟΤΗΤΑΣ 

Άρθρο 6 - Το άρθρο 6 αντικαθίστανται ως εξής: 

ΥΠΗΡΕΣΙΕΣ ΥΠΑΓΟΜΕΝΕΣ ΣΤΗΝ Β' ΓΕΝΙΚΗ Δ/ΝΣΗ 

Στην αρμοδιότητα της Β' ΓΕΝΙΚΗΣ ΔΙΕΥΘΥΝΣΗΣ υπά¬ 
γονται οι κατωτέρω υπηρεσίες της Ν.Α.Φ.: 

1) Δ/ΝΣΗ ΑΛΙΕΙΑΣ 

2) Δ/ΝΣΗ ΑΓΡΟΤΙΚΗΣ ΑΝΑΠΤΥΞΗΣ 

3) Δ/ΝΣΗ ΑΝΑΠΤΥΞΗΣ 

ΚΕΝΤΡΟ ΥΠΟΔΟΧΗΣ ΕΠΕΝΔΥΤΩΝ ( Κ.Υ.Ε. ) 

4) Δ/ΝΣΗ ΕΓΓΕΙΩΝ ΒΕΛΤΙΩΣΕΩΝ 

5) Δ/ΝΣΗ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

6) Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ 

7) Δ/ΝΣΗ ΣΧΕΔΙΑΣΜΟΥ ΚΑΙ ΠΡΟΓΡΑΜΜΑΤΙΣΜΟΥ 

8) Δ/ΝΣΗ ΤΟΠΟΓΡΑΦΙΚΗΣ 

9) Δ/ΝΣΗ ΧΩΡΟΤΑΞΙΑΣ ΚΑΙ ΠΕΡΙΒΑΛΛΟΝΤΟΣ (ΧΩ.ΠΕ.) 

5. Η παράγραφος 1 του άρθρου 8 τροποποιείται ως ακο¬ 
λούθως: 

ΑΡΘΡΟ 8 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 
ΔΙΕΥΘΥΝΣΗ ΠΟΛΙΤΙΚΩΝ ΔΙΚΑΙΩΜΑΤΩΝ 

Οι αρμοδιότητες της Δ/νσης Πολιτικών Δικαιωμάτων 
ανάγονται σε θέματα Αστικής και Δημοτικής κατάστασης, 
στρατολογικής κατάστασης των πολιτών, τήρησης Μητρώων 
Αρρένων, Εθνικής Αντίστασης και Προστασίας Αναπήρων 
- Θυμάτων Πολέμου, περιπτέρων, αδειών λιανικής πώλησης 
σιγαρέτων, προπαρασκευής και διενέργειας εκλογών. 

Τη Δ/νση Πολιτικών Δικαιωμάτων απαρτίζουν τα κάτωθι 
Τμήματα: 

1. ΤΜΗΜΑ ΑΣΤΙΚΗΣ ΚΑΙ ΔΗΜΟΤΙΚΗΣ ΚΑΤΑΣΤΑΣΗΣ 

Στις αρμοδιότητες του Τμήματος ανήκουν : 

- Η οριστικοποίηση των ετησίων Μητρώων Αρρένων 
όλων των Δήμων και Κοινοτήτων του Νομού. 

- Η έκδοση αποφάσεων περί εγγραφής αδήλωτων στα 
Μητρώα Αρρένων. 

- Η αλλαγή επωνύμου, διόρθωση επωνύμου, μητρωνύμου, 
πατρωνύμου. 

- Η έκδοση αποφάσεων περί μεταβολών που επέρχο¬ 
νται στο Μητρώο Αρρένων ( αλλαγή επωνύμου, προσθήκη 
κυρίων ονομάτων, διαγραφές αποβιωσάντων, υιοθεσίες, 
αναγνωρίσεις, διαγραφή διπλοεγγεγραμμένων, μετεγγρα¬ 
φές και άλλα στοιχεία) 

- Οι διορθώσεις των κάθε είδους εσφαλμένων εγγραφών 
στα Μητρώα Αρρένων 

- Η επικύρωση και αποστολή ετησίως των στρατολογι¬ 
κών πινάκων, στις αρμόδιες Αρχές. 

- Η διαγραφή αλλοδαπών από τα Μητρώα Αρρένων κα¬ 
θώς και κάθε άλλη αρμοδιότητα που υπάγεται στο Νο¬ 
μάρχη βάσει του ν. 2119/1993 όπως τροποποιήθηκε και 
συμπληρώθηκε μεταγενέστερα. 

6. Το άρθρο 26 αντικαθίσταται ως εξής: 

ΑΡΘΡΟ 26 

ΔΙΕΥΘΥΝΣΗ ΑΝΑΠΤΥΞΗΣ 
ΣΚΟΠΟΣ - ΑΡΜΟΔΙΟΤΗΤΕΣ - ΔΙΑΡΘΡΩΣΗ 

1. Η Διεύθυνση Ανάπτυξης που έχει συσταθεί σε κάθε 
Νομαρχιακή Αυτοδιοίκηση με την παράγραφο 2 του άρ¬ 
θρου 1 του ν. 3325/2005 και λειτουργεί ως «Υπηρεσία μιας 
στάσης», ασκεί όλες τις αρμοδιότητες των καταργούμενων 
με τον ανωτέρω νόμο Υπηρεσιών Βιομηχανίας. 

2. Η Διεύθυνση Ανάπτυξης παρέχει υπηρεσίες στις με¬ 
ταποιητικές επιχειρήσεις καθώς και στις επιχειρήσεις πα¬ 
ροχής υπηρεσιών, που αφορούν σε θέματα ίδρυσης και 
λειτουργίας αυτών καθώς και στήριξης της επιχειρηματι¬ 
κής τους δραστηριότητας. Παρακολουθεί κάθε οικονομι¬ 
κή δραστηριότητα που αναπτύσσεται στον οικείο Νομό, 
αξιολογεί τα σχετικά δεδομένα και εισηγείται ανάλογες 
δράσεις στο Υπουργείο Ανάπτυξης. 

3. Η Διεύθυνση Ανάπτυξης αποτελεί, μεταξύ των άλλων, 
τον συνδετικό κρίκο ανάμεσα στο Υπουργείο Ανάπτυξης 
και στις Νομαρχιακές Αυτοδιοικήσεις. Επικοινωνεί και συ¬ 
νεργάζεται με τη Διεύθυνση Ανάπτυξης και Συντονισμού 
της Γενικής Γραμματείας Βιομηχανίας του Υπουργείου 
Ανάπτυξης για τα θέματα αρμοδιότητάς της, προκειμένου 
να επιτυγχάνεται η αποτελεσματική εφαρμογή της βιομη¬ 
χανικής νομοθεσίας στο σύνολό της και να υλοποιούνται 
οι γενικές κατευθύνσεις του Υπουργείου Ανάπτυξης σε 
θέματα βιομηχανικής πολιτικής. Για το σκοπό αυτό η Δι¬ 
εύθυνση Ανάπτυξης έχει την αρμοδιότητα: 

α) Να ενημερώνει την Διεύθυνση Ανάπτυξης και Συντονι¬ 
σμού της Γενικής Γραμματείας Βιομηχανίας του Υπουργεί¬ 
ου Ανάπτυξης, για κάθε ζήτημα της αρμοδιότητάς της που 
ανακύπτει κατά την εφαρμογή της βιομηχανικής νομοθεσί¬ 
ας από τις συναρμόδιες Υπηρεσίες, με σκοπό την επίλυση 
των προβλημάτων και την παροχή διευκρινήσεων ή οδηγι¬ 
ών σε θέματα ερμηνείας της κείμενης νομοθεσίας. 

β) Να τηρεί και να ενημερώνει την ηλεκτρονική βάση 
δεδομένων της Νομαρχιακής Αυτοδιοίκησης, σε θέματα 
μεταποιητικών και λοιπών επιχειρήσεων της αρμοδιότη¬ 
τάς της. 

γ) Να οργανώνει, να λειτουργεί και να ελέγχει το Κέντρο 
Υποδοχής Επενδυτών, προκειμένου αυτό να επιτελεί το 
υποστηρικτικό προς αυτήν έργο του, όπως προβλέπει η 
υπ’ αριθμ. 19282/240/5.9.2005 κοινή υπουργική απόφαση 
(ΦΕΚ 1326 Β'), με τελικό σκοπό την στήριξη της επιχειρη¬ 
ματικότητας στο Νομό. 

4. Η Διεύθυνση Ανάπτυξης αποτελείται από τα εξής πέ¬ 
ντε Τμήματα: 

α) Τμήμα Μεταποιητικών Επιχειρήσεων και Ανάπτυξης 
(Τμήμα Α') 

β) Τμήμα Ενέργειας και Φυσικών Πόρων (Τμήμα Β') 
γ) Τμήμα Επαγγέλματος, Ανελκυστήρων και Ελέγχου 
Βιομηχανικών Προϊόντων (Τμήμα Γ') 
δ) Τμήμα Προστασίας Περιβάλλοντος και Έκδοσης Οι¬ 
κοδομικών Αδειών (Τμήμα Δ') 
ε) Τμήμα Διοικητικής Υποστήριξης (Τμήμα Ε'). 

5. Η Διεύθυνση Ανάπτυξης έχει αναπτυξιακό και τεχνικό 
χαρακτήρα, όπως προκύπτει από τις αρμοδιότητες των 
Τμημάτων αυτής και από τη φύση των ρυθμιζόμενων αντι¬ 
κειμένων τους. 

1. - Αρμοδιότητες Τμήματος Α' 

Στις αρμοδιότητες του Τμήματος αυτού ανήκουν: 

Ι.α) Η χορήγηση μηχανολογικών αδειών εγκατάστασης, 
επέκτασης, εκσυγχρονισμού, λειτουργίας και ειδικής δήλω¬ 
σης καθώς και οι τροποποιήσεις αυτών, σε βιομηχανικές 
- βιοτεχνικές εγκαταστάσεις, επαγγελματικά εργαστή¬ 
ριο, αποθήκες και ηλεκτρομηχανολογικές εγκαταστάσεις 
παροχής υπηρεσιών, σε μονάδες παραγωγής εκρηκτικών 
υλών καθώς και σε αποθήκες εκρηκτικών υλών και κα- 
ψυλλίων (ανεξάρτητα από την εγκατεστημένη ισχύ και 
την αποθηκευτική ικανότητα) και β) η έγκριση τεχνικού 
υπομνήματος και προϋπολογισμού καθώς και η θεώρηση 
σχεδιαγραμμάτων, τα οποία υποβάλλονται προκειμένου 
να χορηγηθούν οι ανωτέρω άδειες. 

2. Ο τεχνικός έλεγχος και η ρύθμιση κάθε θέματος που 
ανακύπτει από τη λειτουργία των μονάδων της προηγού¬ 


μενης παραγράφου, με σκοπό τη προστασία των εργα¬ 
ζομένων, των περίοικων και του φυσικού περιβάλλοντος 
και ειδικότερα: 

α) Η διενέργεια αυτοψίας, αυτεπάγγελτα ή ύστερα 
από καταγγελία είτε με τους υπαλλήλους και τα τεχνικά 
μέσα του παρόντος Τμήματος είτε με τη συνδρομή του 
Τμήματος Δ’ είτε με τη συνδρομή άλλων συναρμόδιων 
Υπηρεσιών ή νομαρχιακών οργάνων, κατά τη κρίση της 
Αδειοδοτούσας Αρχής. 

β) Ο έλεγχος της τήρησης των περιβαλλοντικών όρων, σύμ¬ 
φωνα με τη παράγραφο 1 του άρθρου 6 του ν. 1650/1986. 

γ) Η επιβολή πρόσθετων όρων λειτουργίας των μονάδων 
πλην των περιβαλλοντικών όρων λειτουργίας 

δ) Η επιβολή πρόσθετων περιβαλλοντικών όρων, προκει¬ 
μένου για μονάδες της Κατηγορίας Β4, όπως περιγράφο- 
νται στην υπ’ αριθμ. ΗΠ15393/2332/2002 (ΦΕΚ 1022 Β') κοινή 
υπουργική απόφαση, σε συνεργασία με το Τ μήμα Δ'Ο 

ε) Η εισήγηση στις αρμόδιες Υπηρεσίες για την επιβολή 
πρόσθετων περιβαλλοντικών όρων, προκειμένου για μο¬ 
νάδες των Κατηγοριών Α1 και Α2, σύμφωνα με την προα- 
ναφερόμενη κοινή υπουργική απόφαση. 

3. Η διενέργεια αυτοψίας στις μονάδες αρμοδιότητας 
του παρόντος Τμήματος σε περίπτωση εργατικού ατυχή¬ 
ματος, για τη διαπίστωση των αιτίων του ατυχήματος και 
την υπόδειξη προληπτικών μέτρων. 

4. Η καταχώρηση της μελέτης ασφαλείας και η δημοσι¬ 
οποίηση αυτής, ο έλεγχος και η επιβολή κυρώσεων στις 
μονάδες αρμοδιότητας του παρόντος Τμήματος, που η 
δραστηριότητά τους περικλείει κινδύνους από ατυχήματα 
μεγάλης έκτασης, σύμφωνα με τις διατάξεις της υπ’ αριθμ. 
5697/590/2000 (ΦΕΚ 405 Β') κοινή υπουργικής απόφασης. 

5. Η επιβολή των διοικητικών κυρώσεων που προβλέπο- 
νται στις διατάξεις του άρθρου 24 του ν. 3325/2005. 

6. Η έκδοση απόφασης προσωρινής ή οριστικής διακοπής 
της λειτουργίας του συνόλου ή μέρους των μονάδων, για 
τις οποίες η σχετική άδεια λειτουργίας έχει δοθεί από το 
παρόν Τ μήμα, καθώς και η εφαρμογή αυτής. Η απόφαση 
αυτή εκδίδεται ύστερα από σχετική εισήγηση στο Νομάρ¬ 
χη των συναρμόδιων Υπηρεσιών, Αρχών, Επιθεωρητών ή 
Φορέων, οι οποίοι χορηγούν ειδικές άδειες ή εγκρίσεις ή 
βεβαιώσεις ή ασκούν ειδικούς ελέγχους, για λόγους σχε¬ 
τικά με παράβαση διατάξεων αρμοδιότητάς τους. 

7. Η εισήγηση για την απευθείας εκποίηση δημοσίων 
εκτάσεων ή για τη παραχώρηση κοινόχρηστων δημοτικών 
ή κοινοτικών εκτάσεων για ίδρυση ή επέκταση βιομηχανι¬ 
κών και βιοτεχνικών εγκαταστάσεων (εκτός των Νομαρχι¬ 
ακών Αυτοδιοικήσεων Νομού Αττικής). 

8. Η διατύπωση γνώμης για την απαλλοτρίωση ιδιωτικών 
εκτάσεων για ίδρυση ή επέκταση αξίας λόγου επαρχια¬ 
κής βιομηχανίας (εκτός των Νομαρχιακών Αυτοδιοικήσεων 
Νομού Αττικής). 

9. Η διατύπωση γνώμης για τη χορήγηση άδειας χρή- 
σεως αιγιαλού και παραλίας από μονάδες αρμοδιότητας 
του Τμήματος. 

10. α) Η αποδοχή των πιστοποιητικών καταλληλότητας 
των μηχανημάτων παραγωγής εκρηκτικών υλών, β) η υπο¬ 
δοχή του διορισμού, της απολύσεως ή της παραιτήσεως 
των υπευθύνων συντηρήσεως και του Διευθυντή παραγω¬ 
γής των μονάδων παραγωγής εκρηκτικών Υλών καθώς και 
η διενέργεια ελέγχου περί του εάν συντρέχει η προϋπόθε¬ 
ση της διετούς προϋπηρεσίας σε εργοστάσιο παραγωγής 
εκρηκτικών υλών στη περίπτωση διορισμού του ως άνω 
Διευθυντή, γ) η αποδοχή της αναφοράς των μονάδων πα¬ 
ραγωγής εκρηκτικών υλών για τυχόν ατυχήματα που έχουν 
συμβεί και η σύνταξη σχετικής έκθεσης, δ) η έγκριση της 
γενικής διαταγής Ίου εκδίδει κάθε μονάδα παραγωγής 

εκρηκτικών υλών, η θεώρηση των ημερολογίων - βιβλίων 
των μονάδων παραγωγής εκρηκτικών υλών για τις πραγ¬ 
ματοποιούμενες δοκιμές και ελέγχους των εκρηκτικών και 
για τη συντήρηση του μηχανολογικού εξοπλισμού. 

11. Η κατά παρέκκλιση έγκριση ανέγερσης πολυώροφων 
επικίνδυνων κτιρίων, εφόσον αυτό επιβάλλεται από λει¬ 
τουργικούς λόγους, σύμφωνα με την υπ’ αριθμ. 3329/1989 
(ΦΕΚ 132 Β') κοινή υπουργική απόφαση. 

12. Η έγκριση παραγωγής εκρηκτικών υλών και η έκδοσπ 
απόφασης για την επιβολή προστίμων σε βάρος )οποιου- 
δήποτε παράγει, κατέχει ή διαθέτει στην αγορά εκρηκτικά, 
τα οποία δεν πληρούν τις νόμιμες απαιτήσεις. 

13. Η έκδοση της απόφασης που προβλέπεται στην πα¬ 
ράγραφο 3 του άρθρου 2 της υπ αριθμ. 3329/1989 κοινής 
υπουργικής απόφασης, σχετικά με τη μείωση των απο¬ 
στάσεων ασφαλείας. 

14. Η τήρηση και ενημέρωση ηλεκτρονικού Ειδικού Μη¬ 
τρώου των επιχειρήσεων ναυπήγησης, μετατροπής, επι¬ 
σκευής και συντήρησης πλοίων, η εγγραφή στο Ειδικό 
Μητρώο και η διαγραφή από το μητρώο αυτό των εν λόγω 
επιχειρήσεων, η παρακολούθηση, ο έλεγχος και η επιβολή 
σ’ αυτές των νομίμων κυρώσεων. 

15. Η έγκριση τεχνικών μελετών ηλεκτρομηχανολογικών 
εγκαταστάσεων του Δημοσίου και Ν.Π.Δ.Δ. συνολικού προ¬ 
ϋπολογισμού άνω των 5.870 €. 

16. Η χορήγηση άδειας εγκατάστασης και άδειας λει¬ 
τουργίας φωτοβόλων σωλήνων, φωτεινών επιγραφών και 
ηλεκτροκίνητων ανυψωτικών μηχανημάτων και ο έλεγχος 
της λειτουργίας αυτών. 

17. Ο τεχνικός έλεγχος δοκιμασίας ατμολεβήτων, ατμο¬ 
δοχείων, αεροδεξαμενών και δοχείων εν γένει υπό πίεση 
και η επιθεώρηση μετά την εγκατάσταση αυτών νια τη 
χορήγηση πιστοποιητικών υδραυλικής δοκιμασίας και πα¬ 
ραλαβής. 

18. Η χορήγηση ειδικών αδειών εργοστασίων κατασκευής 
και επισκευής ατμολεβήτων. 

19. Η χορήγηση άδειας εγκατάστασης και άδειας λει¬ 
τουργίας αρτοποιείων, αμιγών κλιβάνων έψησης και κου- 
λουροποιίας. 

20. Η χορήγηση άδειας εγκατάστασης, άδειας λειτουργί¬ 
ας και ειδικής δήλωσης στεγνοκαθαριστηρίων, πλυντηρίων 
ρούχων, σιδηρωτηρίων ρούχων και ταπητο καθαριστηρίων, 
δημόσιας χρήσης. 

21. Η χορήγηση βεβαίωσης σχετικά με την αρτιότητα και 
καταλληλότητα του μηχανολογικού εξοπλισμού βιομηχα- 
νικών-βιοτεχνικών μονάδων επεξεργασίας βιομηχανικής 
ντομάτας. 

22. Η χορήγηση άδειας εγκατάστασης και άδειας λει¬ 
τουργίας εγκαταστάσεων επικίνδυνων ιατρικών αποβλή¬ 
των, οι οποίες ευρίσκονται είτε εντός είτε εκτός υγειο¬ 
νομικών μονάδων. 

23. Η ενημέρωση των επενδυτών σε θέματα ίδρυσης 
επιχειρήσεων, αναπτυξιακών προγραμμάτων, δικαιολο- 
γητικών και διαδικασιών προκειμένου να χορηγηθούν οι 
απαιτούμενες άδειες και οι επιμέρους εγκρίσεις. 

24. Η υλοποίηση προγραμμάτων υποστήριξης των μικρο- 
μεσαίων επιχειρήσεων, αξιοποίησης των ήπιων μορφών 
ενέργειας, όπως ηλιακή, αιολική, γεωθερμία καθώς και η 
παρακολούθηση της πορείας υλοποίησης αναπτυξιακών 
προγραμμάτων και σχεδίων αρμοδιότητας του Υπουργείου 
Ανάπτυξης. 

25. Η ενημέρωση των φορέων των βιομηχανιών-βιοτε- 
χνιών για τις νέες τεχνολογίες, εφευρέσεις και ευρεσι¬ 
τεχνίες. 

26. Η συνεργασία με αρμόδιους συλλογικούς φορείς και 
Επιμελητήρια για την εξέταση θεμάτων τα οποία αφορούν 


στην αδειοδότηση και στη λειτουργία των μεταποιητικών 
επιχειρήσεων και των επιχειρήσεων παροχής υπηρεσιών, 
στην υπαγωγή των ανωτέρω επιχειρηματικών μονάδων 
σε αναπτυξιακά προγράμματα και σχέδια και γενικά στη 
βελτίωση του επιχειρηματικού κλίματος και της ανταγω¬ 
νιστικότητας των επιχειρήσεων. 

27. Η συνεργασία με άλλες υποστηρικτικές δομές της 
επιχειρηματικότητας στη περιφέρεια και στο Νομό, αρ¬ 
μοδιότητας του Υπουργείου Ανάπτυξης, η συλλογή στοι¬ 
χείων σχετικά με την επιχειρηματική δραστηριότητα και 
η αξιολόγηση των οικονομικών δεδομένων. 

28. Η υποβολή προτάσεων στη Διεύθυνση Ανάπτυξης της 
Γενικής Γραμματείας Βιομηχανίας του Υπουργείου Ανά¬ 
πτυξης και δί αυτής στον Γενικό Γραμματέα Βιομηχανίας, 
σχετικά με την ενίσχυση της επιχειρηματικής δραστηριό¬ 
τητας στο Νομό, με τις διαμορφούμενες τάσεις οικονομι¬ 
κής δραστηριότητας, με την υπαγωγή των μεταποιητικών 
επιχειρήσεων και των επιχειρήσεων παροχής υπηρεσιών 
σε αναπτυξιακά προγράμματα και σχέδια καθώς και με τη 
βελτίωση των διαδικασιών αδειοδότησης των μεταποιητι¬ 
κών επιχειρήσεων γενικά. 

29. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

Αρμοδιότητες Τμήματος Β' 

Στις αρμοδιότητες του Τμήματος αυτού ανήκουν: 

1. Η χορήγηση άδειας μεταλλευτικών ερευνών. 

2. Η αποδοχή παραίτησης από δικαιώματα που απορρέ¬ 
ουν από άδεια μεταλλευτικών ερευνών. 

3. Η έγκριση μεταβίβασης ή μίσθωσης δικαιωμάτων από 
άδεια μεταλλευτικών ερευνών. 

4. Η έκδοση απόφασης έκπτωσης από δικαιώματα άδειας 
μεταλλευτικών ερευνών, των κληρονόμων δικαιούχου που 
δεν γνωστοποιήθηκαν. 

5. Η έγκριση για την εκμετάλλευση διαπιστωθέντων με¬ 
ταλλευμάτων κατά τη διάρκεια της ισχύος της άδειας με¬ 
ταλλευτικών ερευνών πριν από την έκδοση του προεδρικού 
διατάγματος για την παραχώρηση μεταλλείου. 

6. Η έκδοση απόφασης έκπτωσης ή απώλειας δικαιωμά¬ 
των τα οποία απορρέουν από άδεια μεταλλευτικών ερευ¬ 
νών και η ανάκληση άδειας μεταλλευτικών ερευνών για 
την παράβαση όρων που έχουν τεθεί σ’ αυτή. 

7. Η βεβαίωση του φόρου υπέρ του Δημοσίου σε περί¬ 
πτωση μεταβίβασης δικαιωμάτων από άδειες μεταλλευ¬ 
τικών ερευνών. 

8. Η εξέταση της υποβαλλόμενης από τον αδειούχο με¬ 
ταλλευτικών ερευνών αίτησης για παραχώρηση εν άλω 
ή εν μέρει του χώρου της άδειας, καθώς και η έκδοση 
προκήρυξης για την παραχώρηση μεταλλείων. 

9. Η έγκριση ατελούς εισαγωγής μηχανημάτων που προ¬ 
ορίζονται για μεταλλευτικές εγκαταστάσεις. 

10. Η χορήγηση άδειας εκμετάλλευσης σε δημοτικά, κοι¬ 
νοτικά ή ιδιωτικά λατομεία αδρανών υλικών, σε λατομεία 
Ν.Π.Δ.Δ., καθώς και η παράταση της άδειας αυτής. 

11. Η έκδοση διαπιστωτικής απόφασης σχετικά με τη 
συνδρομή των προϋποθέσεων παράτασης της ισχύος των 
αδειών εκμετάλλευσης δημοτικών, κοινοτικών, ιδιωτικών και 
Ν.Π.Δ.Δ. λατομείων μαρμάρων και βιομηχανικών ορυκτών, 
σύμφωνα με το άρθρο 7 του ν. 2702/1999 (ΦΕΚ 70 Α'). 

12. Η χορήγηση άδειας εγκατάστασης και άδειας 
λειτουργίας ηλεκτρομηχανολογικών εγκαταστάσεων 
λατομείων αδρανών υλικών. 

13. Η έγκριση ατελούς εισαγωγής μηχανημάτων που 
προορίζονται για λατομικές εγκαταστάσεις. 

14. Ο καθορισμός και ο αποχαρακτηρισμός των λατομικών 
περιοχών. 

15. Η ανάκληση άδειας εκμετάλλευσης των δημοτικών, 
κοινοτικών ή ιδιωτικών λατομείων αδρανών υλικών. 

16. Η μέριμνα για την εκτίμηση λατομικών επιχειρήσεων 
στις περιπτώσεις του άρθρου 9 του ν. 2190/1920 (ΦΕΚ 37 
Α'). 

17. Η έγκριση εισφοράς σε εταιρεία του συνόλου των 
μισθωτικών δικαιωμάτων επί ιδιωτικών λατομείων. 

18. Η συμπλήρωση του φακέλου με τα απαιτούμενα δι- 
καιολογητικά (γνωμοδοτήσεις Υπηρεσιών άρθρου 10 του 
ν. 1428/1984 (ΦΕΚ 43 Α'), μελέτες, εγκρίσεις επέμβασης 
κ.λπ.) για την έκδοση άδειας εκμετάλλευσης λατομείων 
μαρμάρων και βιομηχανικών ορυκτών (πλην των δημόσι¬ 
ων λατομείων όπου η αρμοδιότητα ανήκει στον Γενικό 
Γραμματέα Περιφέρειας, σύμφωνα με την παράγραφο 6 
του άρθρου 4 του ν. 2647/1998). 

19. Η χορήγηση άδειας ατελούς εισαγωγής ειδικών μη¬ 
χανημάτων για τις ανάγκες των μεταλλείων. 

20. Η έκδοση απόφασης για τη συνέχιση για μία διετία 
της λειτουργίας των δημοτικών, κοινοτικών, ιδιωτικών 
και Ν.Π.Δ.Δ. λατομείων αδρανών υλικών, με αποκλειστικό 
σκοπό την αποκατάσταση του περιβάλλοντος κατά τα 
προβλεπόμενα από τις διατάξεις του άρθρου 7 του ν. 
2837/2000 (ΦΕΚ 178 Α'), του άρθρου 19 του ν. 3190/2003 
(ΦΕΚ 249 Α') και του άρθρου 17 του ν. 3335/ 2005 (ΦΕΚ 95 
Α') καθώς και η παράταση αυτής μέχρι μία τριετία. 

21. Η έκδοση απόφασης για τη σφράγιση των μόνιμων 
ηλεκτρομηχανολογικών εγκαταστάσεων των λατομείων 
αδρανών υλικών, βιομηχανικών ορυκτών και μαρμάρων. 

22. Η χορήγηση άδειας εκμετάλλευσης των λατομείων 
σχιστολιθικών πλακών. 

23. Η έκδοση απόφασης για την απόκτηση μεταλλευτι¬ 
κών δικαιωμάτων επί αδειών μεταλλευτικών ερευνών (ΑΜΕ) 
σε παραμεθόριες περιοχές, πλην της μεταλλειοκτησίας. 

24. Η χορήγηση άδειας εκμετάλλευσης λατομείων αργί¬ 
λων και μαργών πλινθοποιίας και κεραμοποιίας. 

25. Η έκδοση απόφασης για τον χαρακτηρισμό ως βι¬ 
ομηχανικών, των λατομικών επιχειρήσεων βιομηχανικών 
ορυκτών, μαρμάρων και αδρανών υλικών. 

26. Η χορήγηση αδειών κατασκευής και λειτουργίας των 
υπόγειων και υπαίθριων αποθηκών εκρηκτικών υλών και 
καψυλλίων για την εξυπηρέτηση των μεταλλείων και λα¬ 
τομείων (αδρανών υλικών, μαρμάρων και βιομηχανικών 
ορυκτών). 

27. Η έκδοση απόφασης για την άρση απαγόρευσης δι- 
καιοπραξιών λατομικού ή μεταλλευτικού περιεχομένου 
στις παραμεθόριες περιοχές. 

28. Η έκδοση απόφασης για την παραχώρηση ερευνητι¬ 
κών γεωτρήσεων του ΙΓΜΕ προς εκμετάλλευση σε Δήμους, 
Κοινότητες και ιδιώτες. 

29. Η χορήγηση αδειών εγκατάστασης, επέκτασης, εκ¬ 
συγχρονισμού και λειτουργίας, σύμφωνα με το ν. 3325/2005, 
στις: 

α) Βιομηχανίες παραγωγής πετρελαιοειδών και λιπα- 
ντικών (διυλιστήρια) με εγκατεστημένη παραγωγική ισχύ 
μέχρι και 367 Κ\Λ/ (500 ΗΡ) και αποθηκευτική ικανότητα 
μέχρι και 10.000 πι3. 

β) Εγκαταστάσεις εναποθήκευσης και διακίνησης υγρών 
καυσίμων, υγραερίων και ασφάλτου, εμφιάλωσης υγραερί¬ 
ων και συσκευασίας λιπαντικών, με αποθηκευτική ικανότη¬ 
τα μέχρι και 50.000 πι3 και με εγκατεστημένη παραγωγική 
ισχύ μέχρι και 367 Κ\Λ/ (500 ΗΡ), με εξαίρεση τη Νομαρχιακή 
Αυτοδιοίκηση Θεσσαλονίκης για την οποία ισχύει μέχρι 
και 1470 Κ\Α/ (2.000 ΗΡ). 

γ) Εγκαταστάσεις αναγέννηση ς ορυκτελαίων χωρίς πε¬ 
ριορισμό στην εγκατεστημένη ισχύ και με αποθηκευτική 
ικανότητα μέχρι και 10.000 πι3. 


δ) Εγκαταστάσεις ερευνών και εκμετάλλευσης υδρογο¬ 
νανθράκων, αποθήκευσης, διακίνησης και διανομής φυ¬ 
σικού αερίου, με εγκατεστημένη παραγωγική ισχύ μέχρι 
και 367 Κνν (500 ΗΡ) και αποθηκευτική ικανότητα μέχρι 
και 10.000 πι3. 

30. Η χορήγηση άδειας πωλητή πετρελαιοειδών προϊόντων 
για θέρμανση, διανομής και εμφιάλωσης υγραερίου καθώς 
και η επιβολή κυρώσεων σε διυλιστήρια και σε εταιρείες 
εμπορίας με εγκαταστάσεις αποθήκευσης και διακίνησης 
υγρών καυσίμων, υγραερίων, λιπαντικών και ασφάλτου, 
στις μονάδες εμφιάλωσης υγραερίου και στους πωλητές 
πετρελαίου θέρμανσης. 

31. Η χορήγηση άδειας εγκατάστασης και άδειας λει¬ 
τουργίας εφεδρικών σταθμών ηλεκτροπαραγωγής. 

32. Η έκδοση απόφασης για την εξαίρεση από την απαλ¬ 
λαγή υποχρέωσης εφοδιασμού με άδεια εγκατάστασης 
και λειτουργίας σταθμών ηλεκτροπαραγωγής, σύμφωνα 
με την παράγραφο 7 του άρθρου 3 του ν. 2244/1994 (ΦΕΚ 
168 Α'). 

33. Η χορήγηση άδειας εγκατάστασης και άδειας λει¬ 
τουργίας για ιδία χρήση ενεργειακών συστημάτων θέρ¬ 
μανσης ή ψύξης χώρων μέσω της εκμετάλλευσης της 
θερμότητας των γεωλογικών σχηματισμών και των νε¬ 
ρών, επιφανειακών και υπόγειων, που δεν χαρακτηρίζονται 
γεωθερμικό δυναμικό. 

34. Ο τεχνικός έλεγχος και η ρύθμιση κάθε θέματος που 
ανακύπτει από τη λειτουργία των μονάδων αρμοδιότητας 
του παρόντος Τμήματος, με σκοπό τη προστασία των ερ¬ 
γαζομένων, των περίοικων και του φυσικού περιβάλλοντος 
και ειδικότερα: 

α) Η διενέργεια αυτοψίας, αυτεπάγγελτα ή ύστερα 
από καταγγελία είτε με τους υπαλλήλους και τα τεχνικά 
μέσα του παρόντος Τμήματος είτε με τη συνδρομή του 
Τμήματος Δ’ είτε με τη συνδρομή άλλων συναρμόδιων 
υπηρεσιών ή νομαρχιακών οργάνων, κατά τη κρίση της 
Αδειοδοτούσας Αρχής. 

β) Ο έλεγχος της τήρησης των περιβαλλοντικών 
όρων, σύμφωνα με την παράγραφο 1 του άρθρου 6 του 
ν.1650/1986 

γ) Η επιβολή πρόσθετων όρων λειτουργίας των μονάδων 
πλην των περιβαλλοντικών όρων λειτουργίας 

δ) Η επιβολή πρόσθετων περιβαλλοντικών όρων, προ- 
κειμένου για μονάδες της Κατηγορίας Β4, όπως περιγρά- 
φονται στην υπ’ αριθμ. ΗΠ15393/2332/2002 (ΦΕΚ 1022 Β'), 
σε συνεργασία με το Τμήμα Δ 

ε) Η εισήγηση στις αρμόδιες υπηρεσίες για την επιβολή 
πρόσθετων περιβαλλοντικών όρων, προκειμένου για μο¬ 
νάδες των Κατηγοριών Α1 και Α2, σύμφωνα με την προα- 
ναφερόμενη κοινή υπουργική απόφαση. 

35. Η διενέργεια αυτοψίας στις μονάδες αρμοδιότητας 
του παρόντος Τμήματος σε περίπτωση εργατικού ατυχή¬ 
ματος, για τη διαπίστωση των αιτίων του ατυχήματος και 
την υπόδειξη προληπτικών μέτρων. 

36. Η επιβολή των διοικητικών κυρώσεων που προβλέπο- 
νται στις διατάξεις του άρθρου 24 του ν.3325/2005. 

37. Η έκδοση απόφασης προσωρινής ή οριστικής 
διακοπής της λειτουργίας του συνόλου ή μέρους των 
μονάδων, για τις οποίες η σχετική άδεια λειτουργίας 
έχει δοθεί από το παρόν Τμήμα, καθώς και η εφαρμογή 
αυτής. Η απόφαση αυτή εκδίδεται ύστερα από σχετική 
εισήγηση στο Νομάρχη των συναρμόδιων Υπηρεσιών, 
Αρχών, Επιθεωρητών ή Φορέων, οι οποίοι χορηγούν 
ειδικές άδειες ή εγκρίσεις ή βεβαιώσεις ή ασκούν ειδικούς 
ελέγχους, για λόγους σχετικά με παράβαση διατάξεων 
αρμοδιότητάς τους. 

38. Η καταχώρηση της μελέτης ασφαλείας 
(επικινδυνότητας) και η δημοσιοποίηση αυτής, ο έλεγχος 
και η επιβολή κυρώσεων των μονάδων αρμοδιότητας του 
παρόντος Τμήματος, που η δραστηριότητά τους περικλείει 
κινδύνους από ατυχήματα μεγάλης έκτασης, σύμφωνα 
με τις διατάξεις της υπ’ αριθμ. 5697/590/2000 κοινής 
υπουργικής απόφασης. 

39. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

Αρμοδιότητες Τμήματος Γ 

Στις αρμοδιότητες του Τμήματος αυτού ανήκουν: 

1. Η χορήγηση τεχνικών επαγγελματικών αδειών, η συ¬ 
γκρότηση της εξεταστικής επιτροπής και η διενέργεια των 
εξετάσεων για τη χορήγηση των αδειών αυτών. 

2. Η ρύθμιση κάθε θέματος που αφορά στην εγκατάσταση, 
λειτουργία και στη συντήρηση των ανελκυστήρων, σύμφω¬ 
να με τις διατάξεις της υπ’ αριθμ. οίκ. Φ9.2/29362/1957/2005 
(ΦΕΚ 1797 Β') κοινής υπουργικής απόφασης και συγκε¬ 
κριμένα: 

α) Η τήρηση και ενημέρωση ηλεκτρονικού Ειδικού Μη¬ 
τρώου ανελκυστήρων και συνεργείων συντήρησης και η 
καταχώρηση δεδομένων σ’ αυτό. 

β) Ο έλεγχος των ανελκυστήρων ύστερα από καταγγελία 
ή ατύχημα. 

γ) Η χορήγηση άδειας συνεργείου συντήρησης ανελκυ¬ 
στήρων, ύστερα από τη διενέργεια αυτοψίας. 

δ) Η επιβολή των προβλεπόμενων κυρώσεων. 

3. Ο έλεγχος εφαρμογής των κανονιστικών διατάξεων 
αρμοδιότητας της Γενικής Γραμματείας του Υπουργείου 
Ανάπτυξης και η εν συνεχεία ενημέρωση των αρμόδιων 
Υπηρεσιών του εν λόγω Υπουργείου. 

4. Η έγκριση κυκλοφορίας εκρηκτικών υλών. 

5. Η διενέργεια δειγματοληπτικών ελέγχων προκειμέ- 
νου να διαπιστωθεί η ποιότητα των χαλύβων οπλισμού 
σκυροδέματος. 

6. Η διενέργεια δειγματοληπτικών ελέγχων προκειμένου 
να διαπιστωθεί η ποιότητα των πλαστικών σωλήνων και 
των εξαρτημάτων αυτών από μη πλαστικοποιημένο πολυ- 
βινυλοχλωρίδιο (σκληρό Ρ\/0) που χρησιμοποιούνται για 
τη μεταφορά πόσιμου νερού και αποχετευτικών λυμάτων 
καθώς και για συστήματα αποχετεύσεως στα κτίρια. 

7. Η διενέργεια δειγματοληπτικών ελέγχων προκειμένου 
να διαπιστωθεί η ποιότητα των προϊόντων τσιμέντου. 

8. Η διενέργεια δειγματοληπτικών ελέγχων προκειμένου 
να διαπιστωθεί η τήρηση των σχετικών προδιαγραφών 
των παιχνιδιών. 

9. Η διενέργεια δειγματοληπτικών ελέγχων προκειμένου 
να διαπιστωθεί η ποιότητα των κυκλοφορούντων λεβήτων 
ζεστού νερού, οι οποίοι τροφοδοτούνται με υγρά ή αέρια 
καύσιμα και η επιβολή των προβλεπόμενων κυρώσεων. 

10. Η χορήγηση βεβαίωσης ότι προϊόντα που εισάγονται 
από το εξωτερικό απ’ ευθείας από εγχώριες βιομηχανίες, 
βιοτεχνίες ή επαγγελματικά εργαστήρια, για να χρησιμο¬ 
ποιηθούν αποκλειστικά από αυτές ως πρώτες ύλες, δεν 
παράγονται από την εγχώρια βιομηχανία, κατάλληλα για 
τη χρήση που προορίζονται και σε επάρκεια. 

11. Η χορήγηση βεβαίωσης ότι είδη που εισάγονται από 
βιομηχανίες, βιοτεχνίες ή επαγγελματικά εργαστήρια για 
να χρησιμοποιηθούν αποκλειστικά από αυτές ως πρώτες 
ύλες, δεν παράγονται από την εγχώρια βιομηχανία, κα¬ 
τάλληλα για τη χρήση που προορίζονται και σε επάρκεια 
και ότι η οικονομική σημασία του παραγόμενου τελικού 
προϊόντος δικαιολογεί τον προθεσμιακό διακανονισμό ή 
την απαλλαγή από την υποχρέωση κατάθεσης χρηματικών 
προκαταβολών. 


12. Η χορήγηση βεβαίωσης ότι αγαθά, που εισάγονται 
από το Δημόσιο, τους Δήμους, τις Κοινότητες, τα νομικά 
πρόσωπα και οργανισμούς, παράγονται ή μη από την εγ¬ 
χώρια βιομηχανία κατάλληλα και σε επάρκεια. 

13. Η χορήγηση βεβαίωσης, ότι μηχανήματα, ανταλλα¬ 
κτικά μηχανημάτων καθώς και κάθε άλλο είδος εγχώριας 
ή ξένης προέλευσης, τα οποία έχουν ανάγκη επισκευής, 
δεν μπορούν να επισκευασθούν από εγχώριες επιχειρήσεις, 
προκειμένου να επιτραπεί η εξαγωγή των μηχανημάτων 
αυτών για επισκευή και την εκ νέου εισαγωγή τους. 

14. Η χορήγηση βεβαίωσης για την ύπαρξη ή μη εγχώ¬ 
ριας επιχείρησης κατασκευής, γεωργικών μηχανημάτων, 
προκειμένου τα εισαγόμενα γεωργικά μηχανήματα να 
χρηματοδοτούνται από την Αγροτική Τράπεζα της Ελ¬ 
λάδος. 

15. Η χορήγηση βεβαίωσης ότι μορφές χλωριούχου πο- 
λυβινυλίου δεν παράγονται από την εγχώρια βιομηχανία, 
κατάλληλα και σε επάρκεια, προκειμένου να μην επιβάλ¬ 
λεται σε αυτές κατά την εισαγωγή τους ο προβλεπόμενος 
δασμός. 

16. Η χορήγηση βεβαίωσης, με την οποία να βεβαιώνεται 
η ολοκλήρωση των εξαγωγικών υποχρεώσεων βιομηχανι¬ 
ών, βιοτεχνιών και επαγγελματικών εργαστηρίων, ανεξάρ¬ 
τητα από ιπποδύναμη. 

17. Η έκδοση απόφασης απαλλαγής από την καταβολή 
των προβλεπόμενων δασμών, του φόρου προστιθέμενης 
αξίας ως και του προβλεπόμενου ειδικού φόρου κατά την 
εισαγωγή των φορτηγών οχημάτων, κατά το μέρος που 
αυτά δεν παράγονται κατάλληλα και σε επάρκεια από την 
εγχώρια βιομηχανία. 

18. Η έγκριση ατελούς εισαγωγής μηχανημάτων και εξαρ¬ 
τημάτων, προοριζομένων για επαρχιακές βιομηχανίες, βι¬ 
οτεχνίες και επαγγελματικά εργαστήρια. 

19. Η έγκριση ατελούς εισαγωγής κάθε είδους εξοπλι¬ 
σμού που προορίζεται για επαρχιακές ξενοδοχειακές επι¬ 
χειρήσεις. 

20. Η εκτίμηση της αξίας των μηχανημάτων για τον 
προσδιορισμό της φορολογητέας αξίας τους. 

21. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

Αρμοδιότητες Τμήματος Δ' 

Στις αρμοδιότητες του Τμήματος αυτού, που αφορούν 
μόνο στα βιομηχανικά κτίρια και στις δραστηριότητες του 
ν. 3325/2005, περιλαμβάνονται: 

1. Ο έλεγχος των αρχιτεκτονικών, των στατικών, των 
υδραυλικών και των ηλεκτρομηχανολογικών μελετών, της 
μελέτης θερμομόνωσης και της μελέτης παθητικής πυρο¬ 
προστασίας, καθώς και των φορολογικών για την έκδοση ή 
αναθεώρηση οικοδομικών αδειών και η έκδοση των αδειών 
αυτών, όπου αυτές δεν εκδίδονται από τις πολεοδομικές 
υπηρεσίες της παραγράφου 2. 

2. Ο έλεγχος της πληρότητας του φακέλου της οικο¬ 
δομικής άδειας, η αποστολή αυτού στις πολεοδομικές 
υπηρεσίες Δήμων ή Επαρχείων ή αποκεντρωμένων Πο- 
λεοδομικών υπηρεσιών και η μέριμνα, σε συνεργασία με 
τις προαναφερόμενες Υπηρεσίες, για την έκδοση της οι¬ 
κοδομικής άδειας. 

3. Ο έλεγχος των απαιτούμενων δικαιολογητικών και η 
εισήγηση για την έκδοση αδειών περιτοίχισης, κατεδάφι¬ 
σης, επιχωμάτωσης και κοπής δένδρων. 

4. Η έγκριση των περιβαλλοντικών όρων για βιομηχανι- 
κές-βιοτεχνικές εγκαταστάσεις, επαγγελματικά εργαστή¬ 
ρια, αποθήκες και ηλεκτρομηχανολογικές εγκαταστάσεις 
παροχής υπηρεσιών Κατηγορίας 84, σύμφωνα με την υπ’ 
αριθμ. ΗΠ15393/2332/2002 κοινή υπουργική απόφαση. 

5. Ο έλεγχος της πληρότητας του φακέλου της προκα¬ 
ταρκτικής περιβαλλοντικής εκτίμησης και αξιολόγησης, της 
μελέτης περιβαλλοντικών επιπτώσεων και της περιβαλλοντι¬ 
κής έκθεσης, που υποβάλλονται στην Αδειοδοτούσα Αρχή και 
αφορούν τις μονάδες αρμοδιότητας του ν. 3325/2005. 

6. Η αποστολή στις αρμόδιες Υπηρεσίες του φακέλου 
της προκαταρκτικής περιβαλλοντικής εκτίμησης και αξιο¬ 
λόγησης και της μελέτης περιβαλλοντικών επιπτώσεων. 

7. Η διατύπωση εισηγήσεων επί των Μελετών Περιβαλ¬ 
λοντικών Επιπτώσεων στο Νομαρχιακό Συμβούλιο της Νο¬ 
μαρχιακής Αυτοδιοίκησης Φθιώτιδας, κατά τη διαδικασία 
έγκρισης των περιβαλλοντικών όρων. 

8. Ο έλεγχος, σύμφωνα με την παρ. 1 του άρθρου 6 του 
ν. 1650/1986, της τήρησης των περιβαλλοντικών όρων που 
αφορούν μονάδες του ν. 3325/2005 και έχουν εκδοθεί από 
υπηρεσίες της Νομαρχιακής Αυτοδιοίκησης. 

9. Η επιβολή κυρώσεων, σύμφωνα με την παράγραφο 1 
του άρθρου 30 του ν.1650/1986. 

10. Η τήρηση και ενημέρωση της ηλεκτρονικής βάσης 
δεδομένων της Νομαρχιακής Αυτοδιοίκησης, σε θέματα 
αρμοδιότητας του παρόντος Τμήματος. 

Αρμοδιότητες Τμήματος Ε’ 

Στις αρμοδιότητες του Τμήματος αυτού ανήκουν: 1. Η 
γραμματειακή εξυπηρέτηση της Υπηρεσίας. 

2. Η διαχείριση του συστήματος ηλεκτρονικής διασύνδε¬ 
σης της Διεύθυνσης Ανάπτυξης με τις αρμόδιες Υπηρεσίες 
του Υπουργείου Ανάπτυξης και της οικείας νομαρχιακής 
αυτοδιοίκησης. 

3. Η συνεργασία με τα Κέντρα Υποδοχής Επενδυτών 
(ΚΥΕ), για την διεκπεραίωση από αυτά μέρους των υπο¬ 
θέσεων που ανήκουν στην αρμοδιότητα της Διεύθυνσης 
Ανάπτυξης. 

4. Η συνεργασία με τα Κέντρα Εξυπηρέτησης Πολιτών 
(ΚΕΠ), για τη χορήγηση αδειών, πιστοποιητικών ή ειδικά 
εγγράφων. 

5. Η αυτεπάγγελτη ή ύστερα από αίτηση των ενδια¬ 
φερομένων, αναζήτηση από άλλες Υπηρεσίες ή Αρχές, 
δικαιολογητικών απαραίτητων για την έκδοση αδειών. 

6. Η ενημέρωση της ηλεκτρονικής βάσης δεδομένων της 
Νομαρχιακής Αυτοδιοίκησης, σε θέματα αρμοδιότητας του 
παρόντος Τμήματος. 

7. Η μηχανογράφηση της Διεύθυνσης Ανάπτυξης και των 
Τμημάτων αυτής. 

ΚΕΝΤΡΟ ΥΠΟΔΟΧΗΣ ΕΠΕΝΔΥΤΩΝ 
Σκοπός του Κέντρου Υποδοχής Επενδυτών 

Στη Νομαρχιακή Αυτοδιοίκηση Φθιώτιδας εγκαθίστα¬ 
νται και οργανώνεται «ΚΕΝΤΡΟ ΥΠΟΔΟΧΗΣ ΕΠΕΝΔΥΤΩΝ» 
(ΚΥΕ), σε επίπεδο τμήματος. 

Το ΚΥΕ λειτουργεί ως δομή στήριξης της επιχειρημα¬ 
τικότητας στο πλαίσιο εφαρμογής και υλοποίησης της 
δράσης 1.3.3. του Επιχειρησιακού Προγράμματος Αντα¬ 
γωνιστικότητας (ΕΠΑΝ) του Υπουργείου Ανάπτυξης και 
στεγάζεται στη Δ/νση Ανάπτυξης της ΝΑ Φθιώτιδας, σε 
ανεξάρτητο γραφείο, το οποίο φέρει την ενδεικτική πινα¬ 
κίδα «Κέντρο Υποδοχής Επενδυτών». 

Σκοπός του Κ.Υ.Ε. είναι η υποστήριξη της Δ/νσης Ανά¬ 
πτυξης της ΝΑ Φθιώτιδας, για την λειτουργία της ως Υπη¬ 
ρεσίας μιας στάσης, για την αντιμετώπιση των θεμάτων 
σύστασης και αδειοδότησης των μεταποιητικών επιχειρή¬ 
σεων, καθώς και η υποδοχή, ενημέρωση και διευκόλυνση 
των ενδιαφερομένων επενδυτών στην πραγματοποίηση 
των επενδυτικών τους σχεδίων. 

Η αρμόδια Δ/νση της Γενικής Γραμματείας Βιομηχανίας 
του Υπουργείου Ανάπτυξης εποπτεύει και συντονίζει το 
έργο του Κ.Υ.Ε. 


Αρμοδιότητες του Κ.Υ.Ε. 

Το Κ.Υ.Ε. ασκεί τις ακόλουθες αρμοδιότητες: 
α. Χορηγούν τα απαραίτητα έντυπα και δικαιολογη- 
τικά που απαιτούνται για την έκδοση των αδειών του 
ν.3325/2005. 

β. Ενημερώνει τους υποψηφίους επενδυτές σχετικά με 
το ισχύον νομοθετικό πλαίσιο και τη διοικητική διαδικασία, 
η οποία πρέπει να ακολουθεί προκειμένου να χορηγηθεί 
η άδεια εγκατάστασης, η άδεια οικοδομής, η έγκριση πε¬ 
ριβαλλοντικών όρων και η άδεια λειτουργίας. 

γ. Τα στελέχη του ΚΥ.Ε., μετά τη διαβίβαση του φακέλου 
της επένδυσης από τη Διεύθυνση Ανάπτυξης στις συναρ- 
μόδιες για τις επιμέρους εγκρίσεις και γνωμοδοτήσεις 
υπηρεσίες, προβαίνουν στην: 

αα. Παρακολούθηση της πορείας του φακέλου στις αρ¬ 
μόδιες υπηρεσίες που εμπλέκονται στην διαδικασία αδει- 
οδότησης. Προς τούτο το Κ.Υ.Ε. τηρεί ειδικό ηλεκτρονικό 
πρωτόκολλο ή αρχείο, όπου καταχωρούνται τα στοιχεία 
διακίνησης του φακέλου, οι εκκρεμείς αιτήσεις, καθώς και 
άλλα συναφή πληροφοριακά στοιχεία. 

ββ. Ενημέρωση του Νομάρχη και της Διεύθυνσης Ανά¬ 
πτυξης για την πορεία του φακέλου της επένδυσης και 
υποβολή προτάσεων για ανάληψη σχετικών πρωτοβουλιών 
απεμπλοκής διαδικασιών. 

γγ. Ενημέρωση του ενδιαφερομένου επιχειρηματία για 
την πορεία του φακέλου και για τυχόν προβλήματα που 
προκύπτουν. 

δδ. Υποστηρίζει το σύστημα ηλεκτρονικής διασύνδεσης 
της Διεύθυνσης Ανάπτυξης της Ν.Α. με τη Διεύθυνση Ανά¬ 
πτυξης και Συντονισμού και με τη Διεύθυνση Πληροφορι¬ 
κής της Γενικής Γραμματείας Βιομηχανίας του Υπουργείου 
Ανάπτυξης και Καταχώρησης εκείνων των πληροφοριακών 
στοιχείων, τα οποία ζητούνται από τις ανωτέρω κεντρικές 
Υπηρεσίες, ιδίως στοιχείων μηχανολογικών και τεχνικών 
επαγγελματικών αδειών καθώς και των ανελκυστήρων οι 
οποίοι καταχωρούνται στο οικείο αρχείο. 

ε. Προβαίνει στη στατιστική επεξεργασία των στοιχείων 
των υποβαλλόμενων ετήσιων και την εξαγωγή δεικτών 
σχετικά με την ταχύτητα διεκπεραίωσής τους. 

στ. Ενημερώνει τους φορείς και τις συναρμόδιες υπη¬ 
ρεσίες για τις άδειες και τα πιστοποιητικά που τυχόν 
έχουν λήξει. 

ζ. Είναι αρμόδιο για την υποδοχή, παραλαβή αιτήσεων 
με πλήρη δικαιολογητικά και το συντονισμό όλων των 
ενεργειών για την έγκριση εταιρικής μορφής ( σύσταση 
νέων επιχειρήσεων) και των διαδικασιών δημοσίευσης 
μιας ιδρυόμενης εταιρείας στο Νομό, μέχρι την οριστική 
διεκπεραίωση της αίτησης. Ενημερώνει τους υποψηφίους 
επιχειρηματίες για το στάδιο στο οποίο βρίσκεται η αί¬ 
τησή τους. 

η. Πληροφορεί τους υποψήφιους επενδυτές σχετικά με: 
αα) τα επενδυτικά προγράμματα τα οποία χρηματοδοτού¬ 
νται από ευρωπαϊκούς, εθνικούς ή περιφερειακούς πόρους 
για επενδύσεις στο δευτερογενή και τριτογενή τομέα ββ) 
την κεντρική ή περιφερειακή Υπηρεσία ή τον Ενδιάμεσο 
Φορέα Διαχείρισης που είναι αρμόδιος για την υλοποίηση 
του προγράμματος και γγ) τη διαδικασία η οποία πρέπει 
να ακολουθήσει προκειμένου να υποβληθεί η επενδυτική 
πρόταση. 

θ. Συνεργάζεται με το Κέντρο Τεχνολογικής Ανάπτυξης 
της Περιφέρειας Στερεός Ελλάδας και του Ελληνικού Κέ¬ 
ντρου Επενδύσεων (ΕΛ.Κ.Ε.) για την ανάδειξη των επεν¬ 
δυτικών ευκαιριών στο Νομό. 

ι. Παρακολουθεί την επενδυτική δραστηριότητα στο 
νομό και τις τάσεις, οι οποίες διαμορφώνονται στις μετα¬ 
ποιητικές και λοιπές δραστηριότητες, αρμοδιότητας της 

Διεύθυνσης Ανάπτυξης είτε από τις χορηγούμενες άδειες 
είτε από τις ενέργειες ή εκδηλώσεις των τοπικών επιμε¬ 
λητηρίων και φορέων είτε από δημοσιεύματα του τοπικού 
έντυπου ή ηλεκτρονικού τύπου, αξιολογούν τις πληροφο¬ 
ρίες και ενημερώνουν σχετικά τη Διεύθυνση Ανάπτυξης 
και Συντονισμού του Υπουργείου Ανάπτυξης. 

ια. Προβάλλει και προωθεί σε τοπικό επίπεδο το αντι¬ 
κείμενο του έργου, τη σκοπιμότητα και τις ωφέλειες από 
τη λειτουργία του Κ.Υ.Ε.. 

ιβ. Καθήκοντα και αρμοδιότητες που του ανατίθενται 
από τον Προϊστάμενο της Διεύθυνσης Ανάπτυξης της Νο¬ 
μαρχιακής Αυτοδιοίκησης Φθιώτιδας. 

Όροι λειτουργίας των Κ.Υ.Ε. 

1. Το Κ.Υ.Ε. λειτουργεί στο πλαίσιο του Μέτρου 1.3,1.3.3, 
του Επιχειρησιακού Προγράμματος Ανταγωνιστικότητας 
( Ε.Π.Α.Ν. ) του Υπουργείου Ανάπτυξης, σύμφωνα με τα 
οριζόμενα στο Συμπλήρωμα Προγραμματισμού του Ε.Π.Α.Ν., 
όπως ισχύει κάθε φορά, το Τεχνικό Δελτίο Έργου και την 
Εγκριτική Απόφαση Ένταξης του Έργου από την αρμόδια 
Διαχειριστική Αρχή του Ε.Π.Α.Ν.. 

2. Το Κ.Υ.Ε. διαθέτει κατάλληλο εξοπλισμό και προσωπικό 
για τη άσκηση των αρμοδιοτήτων τους για το χρονικό 
διάστημα που προβλέπει η προγραμματική σύμβαση που 
συνάπτεται στο πλαίσιο της Δράσης 1.3.3 του Ε.Π.Α.Ν.. 

3. Η δράση 1.3.3 θα υλοποιηθεί από τις Νομαρχιακή Αυ¬ 
τοδιοίκηση Φθιώτιδας. 

Αναπτυξιακή επιχείρηση ή άλλη επιχείρηση αναπτυξι¬ 
ακού χαρακτήρα της ΝΑ Φθιώτιδας αναλαμβάνει το έργο 
ως φορέας επίβλεψης και υλοποίησης, ύστερα από σύναψη 
της προγραμματικής σύμβασης της παραγράφου 1 του άρ¬ 
θρου 25 του ν. 2738/1999 (ΦΕΚ 180 Α'), μεταξύ της Γενικής 
Γραμματείας Βιομηχανίας του Υπουργείου Ανάπτυξης, της 
Νομαρχιακής Αυτοδιοίκησης και της Αναπτυξιακής Επιχεί¬ 
ρησης ή της επιχείρησης αναπτυξιακού χαρακτήρα. 

4. Το Κ.Υ.Ε. συγκροτεί από τον υπεύθυνο του έργου και 
ανάλογα με την κατηγορία Α, Β ή Γ στην οποία ανήκουν, 
με βάση το Συμπλήρωμα Προγραμματισμού, με επιπλέον 
ένα ή δύο στελέχη. Ο υπεύθυνος του έργου αναλαμβάνει 
την συνολική ευθύνη για την οργάνωση και λειτουργία 
του Κ.Υ.Ε.. 

Γ ια την θέση του υπευθύνου του έργου απαιτείται πτυχίο 
ΑΕΙ της ημεδαπής ή ισότιμος τίτλος της αλλοδαπής, γνώση 
χειρισμού ηλεκτρονικού υπολογιστή και καλή γνώση μιας 
ξένης γλώσσας. 

Επιπλέον απαιτείται εμπειρία σε θέματα σχετικά με 
τη λειτουργία του Κ.Υ.Ε. και ιδιαίτερα σε θέματα βιομη¬ 
χανικής αδειοδότησης, διαχείρισης, παρακολούθησης και 
υλοποίησης κοινοτικών προγραμμάτων. 

Για τις λοιπές θέσεις απαιτείται κατ’ ελάχιστον απολυ¬ 
τήριος τίτλος Δευτεροβάθμιας Εκπαίδευσης και εμπειρία 
στη χρήση Η/Υ. 

Ο υπεύθυνος του Κ.Υ.Ε. ορίζεται με απόφαση του Νομάρ¬ 
χη, ύστερα από σχετική πρόταση του Διοικητικού Συμβου¬ 
λίου της Αναπτυξιακής ή της επιχείρησης αναπτυξιακού 
χαρακτήρα. 

5. Τα παραπάνω στελέχη διατίθενται από το υπάρχον 
προσωπικό της Αναπτυξιακής Επιχείρησης της Νομαρχια¬ 
κής Αυτοδιοίκησης Φθιώτιδας, στο πλαίσιο της εκτέλεσης 
της σχετικής προγραμματικής σύμβασης. 

Τα στελέχη του Κ.Υ.Ε. μπορούν επίσης να προσλαμβά¬ 
νονται από τις Αναπτυξιακές Επιχειρήσεις, αποκλειστικά 
για τις ανάγκες λειτουργίας του Κ.Υ.Ε. και στα πλαίσια 
εφαρμογής του Ε.Π.Α.Ν. 

Η πρόσληψη του προσωπικού, όπου απαιτείται, γίνεται 
σύμφωνα με τις ισχύουσες διατάξεις της κείμενης νομο¬ 
θεσίας. 


Το προσωπικό του Κ.Υ.Ε. εγκρίνεται από το Νομάρ¬ 
χη Φθιώτιδας και το Γ ενικό Γ ραμματέα Βιομηχανίας του 
Υπουργείου Ανάπτυξης. 

6. Οι αμοιβές του προσωπικού, η εποπτεία και κάθε άλλη 
αναγκαία λεπτομέρεια για τη λειτουργία του Κ.Υ.Ε. καθο¬ 
ρίζονται με την ανωτέρω προγραμματική σύμβαση. 

Με την ίδια σύμβαση καθορίζονται ο προϋπολογισμός, 
οι όροι υλοποίησης και χρηματοδότησης του έργου, οι 
υποχρεώσεις των συμβαλλόμενων, καθώς και κάθε συνα¬ 
φής λεπτομέρεια. 

7. Το προσωπικό που στελεχώνει το Κ.Υ.Ε. θα καταρ¬ 
τίζεται και θα επιμορφώνεται μέσω προγραμμάτων του 
Υπουργείου Ανάπτυξης. 

Τελικές και μεταβατικές διατάξεις 

Το υφιστάμενο Κ.Υ.Ε. εξακολουθεί να ασκεί τις αρμοδι- 
ότητές τους στο πλαίσιο που καθορίζει η αρ. 19282/ΚΥΕ 
240/5.9.2005 κοινή υπουργική απόφαση (ΦΕΚ 1326/21.9.2005), 
μέχρι την 31.12.2008, ημερομηνία λήξης του Ε.Π.Α.Ν. 

Οι υπογραφείσες, μέχρι τη δημοσίευση της ανωτέρω 
κοινής υπουργικής απόφασης, προγραμματικές συμβάσεις 
για τη λειτουργία των Κ.Υ.Ε. εξακολουθούν να μέχρι τη 
λήξη τους και εκτελούνται, κανονικά με τους όρους που 
προβλέπονται σ’ αυτές. 

Μετά τη λήξη τους θα συναφθούν νέες προγραμματικές 
συμβάσεις στο πλαίσιο που καθορίζει η ανωτέρω κοινή 
υπουργική απόφαση. 

Η δαπάνη λειτουργίας του Κ.Υ.Ε. βαρύνει τους πόρους 
του Ε.Π.Α.Ν. μέχρι τη λήξη εφαρμογής του προγράμματος 
αυτού. 

Το άρθρο 26 Α αντικαθίσταται ως εξής: 

ΥΠΗΡΕΣΙΕΣ ΣΧΕΔΙΑΣΜΟΥ - ΠΡΟΓΡΑΜΜΑΤΙΣΜΟΥ 
ΚΑΙ ΔΙΑΧΕΙΡΙΣΗΣ ΠΡΟΓΡΑΜΜΑΤΩΝ ΕΠΕΝΔΥΣΕΩΝ 

ΑΡΘΡΟ 26 Α 

ΔΙΑΡΘΡΩΣΗ - ΑΡΜΟΔΙΟΤΗΤΕΣ 

ΔΙΕΥΘΥΝΣΗΣ ΣΧΕΔΙΑΣΜΟΥ ΚΑΙ ΠΡΟΓΡΑΜΜΑΤΙΣΜΟΥ 

Η διάρθρωση - αρμοδιότητες της Διεύθυνσης Σχε- 
διασμού και Προγραμματισμού παραμένουν ως έχουν 
στο άρθρο 3 του Οργανισμού Οργάνωσης και Λει¬ 
τουργίας της ΝΑ Φθιώτιδας που εγκρίθηκε με την υπ’ 
αριθμ. 114/ 13.9.2004 απόφαση του Ν.Σ. Φθιώτιδας, ΦΕΚ 
1602/27.10.2004, τ.Β'. 

7. Άρθρο 33 

α) Οι παράγραφοι Ια και 1β - 
τροποποιούνται ως ακολούθως : 

1. Συστήνονται δύο (2) θέσεις Προϊσταμένων Γενικών 
Διευθύνσεων κατηγορίας ΠΕ όλων των κλάδων. (Η μία 
εκ των δύο θέσεων έχει συσταθεί με τις διατάξεις της 
παραγράφου 2 του άρθρου 77 του ν. 2910/2001). 

Ο ένας εκ των Προϊσταμένων προΐσταται των Υπηρεσιών 
που υπάγονται στην Α' Γ ενική Διεύθυνση και ο δεύτερος 
προΐσταται των Υπηρεσιών που υπάγονται στη Β' Γ ενική 
Διεύθυνση. 

β) Η παράγραφος 5 τροποποιείται ως ακολούθως: 

5. Εκατόν οκτώ (108) θέσεις Προϊσταμένων Τμημάτων 
Δ/νσεων και αυτοτελών Τμημάτων κατηγορίας, ΠΕ, ΤΕ και 
ΔΕ και κλάδων όπως ειδικότερα ορίζεται στον πίνακα που 
συμπεριλαμβάνεται στο άρθρο 44 του παρόντος. 

γ) Η παράγραφος 6 - τροποποιείται ως ακολούθως : 

6. Σαράντα τέσσερις (44) θέσεις Προϊσταμένων αυτοτε¬ 
λών Γ ραφείων, κατηγοριών ΠΕ, ΤΕ και ΔΕ και κλάδων όπως 
ειδικότερα ορίζεται στον πίνακα που συμπεριλαμβάνεται 
στο άρθρο 44 του παρόντος. 

8. Άρθρο 39 - παράγραφος 1 
συμπληρώνεται ως ακολούθως: 

1. Συστήνονται σύμφωνα με το άρθρο 107 παρ. 5 του 
π.δ. 30/1996: 

Α) Μία (1) θέση Δικηγόρου παρ' Αρείω Πάγω, ως Νομικού 
Συμβούλου της Ν.Α.Φ. με πάγια μηνιαία αντιμισθία και με 
σχέση έμμισθης εντολής αορίστου χρόνου και 

Β) μία (1) θέση Δικηγόρου παρά Πρωτοδίκαις, ή παρ’ 
Εφέταις, ως Νομικού Συμβούλου της ΝΑ.Φ. με πάγια μηνι¬ 
αία αντιμισθία και με σχέση έμμισθης εντολής αορίστου 
χρόνου. 

9. Άρθρο 43 - τροποποιείται ως ακολούθως : 

Οι προϊστάμενοι των Γενικών Διευθύνσεων επιλέγονται 
από το Ειδικό Υπηρεσιακό Συμβούλιο του άρθρου 9 του ν. 
3260/2004, υπάλληλοι της Ν.Α.Φ. κατηγορίας ΠΕ, όλων των 
κλάδων, όπως ορίζεται και στα άρθρα 33 παρ. 1 και 44 παρ. 
1 και 2 του παρόντος, με τις διαδικασίες που προβλέπονται 
από τις διατάξεις του άρθρου 85 του ν. 2683/1999 (Φ.Ε.Κ. 
19/Τεύχος Α79.2.1999). 

Από 1.1.2008 θα ακολουθούνται οι διαδικασίες που προ- 
βλέπονται από τις διατάξεις του άρθρου 86 του ν.3598/2007 
(ΦΕΚ 26/9.2.2007, τ.Α') 

10. Άρθρο 44 - οι παράγραφοι 1 και 2 τροποποιούνται 
και προστίθενται, μετά την παράγραφο 5, παράγραφος 
5α, ως ακολούθως: 


Α/Α 

ΟΡΓΑΝΙΚΗ ΜΟΝΑΔΑ 

ΚΑΤΗΓΟΡΙΑ - ΚΛΑΔΟΣ 

ΠΟΥ ΠΡΟΪΣΤΑΤΑΙ 

1 

Α' ΓΕΝΙΚΗ ΔΙΕΥΘΥΝΣΗ 

ΠΕ όλων των κλάδων των 
υπαλλήλων 

2 

Β' ΓΕΝΙΚΗ ΔΙΕΥΘΥΝΣΗ 

ΠΕ όλων των κλάδων των 
υπαλλήλων 

5“ 

ΓΡΑΦΕΙΟ ΓΡΑΜΜΑΤΕΙΑΣ 
ΑΝΤΙΝΟΜΑΡΧΗ 
ΑΠΟΚΕΝΤΡΩΜΕΝΩΝ 
ΥΠΗΡΕΣΙΩΝ 

ΠΕ: Διοικητικού ή Διοικητικού- 
Οικονομικού, 

ΤΕ: Διοικητικού-Λογιστικού, 

ΔΕ: Διοικητικού-Λογιστικού. 


11. Αρθρο 44. Η παράγραφος 32 του άρθρου 44 
τροποποιείται ως ακολούθως: 


32. Δ/ΝΣΗ ΑΝΑΠΤΥΞΗΣ 
(Προϊστάμενος Διεύθυνσης) 

ΠΕ, των κλάδων Μηχανικών, Θε¬ 
τικών Επιστημών και Διοικητικού 
- Οικονομικού, ανεξαρτήτως ειδι¬ 
κότητας ή ΤΕ των ιδίων κλάδων, 
ανεξαρτήτως ειδικότητας. 

ΤΜΗΜΑ ΜΕΤΑΠΟΙΗΤΙΚΩΝ 
ΕΠΙΧΕΙΡΗΣΕΩΝ ΚΑΙ ΑΝΑΠΤΥΞΗΣ 
(Τμήμα Α') 

ΠΕ του κλάδου Μηχανικών, των 
εξής ειδικοτήτων : Μηχανολόγου 
- Ηλεκτρολόγου, Μηχανολόγου, 
Ηλεκτρολόγου, Ναυπηγού - Μη¬ 
χανολόγου, Μηχανολόγου Βιο¬ 
μηχανίας, Χημικού, Παραγωγής 
και Διοίκησης ή ΤΕ, του κλάδου 
Μηχανικών, των εξής ειδικοτήτων: 
Μηχανολόγου, Ηλεκτρολόγου. 


ΤΜΗΜΑ ΕΝΕΡΓΕΙΑΣ ΚΑΙ ΦΥΣΙΚΩΝ 
ΠΟΡΩΝ 
(Τμήμα Β') 

ΠΕ, του κλάδου Μηχανικών, των 
εξής ειδικοτήτων: Μηχανολόγου 

- Ηλεκτρολόγου, Μηχανολόγου, 
Ηλεκτρολόγου, Ναυπηγού- Μη¬ 
χανολόγου, Μηχανολόγου Βιο¬ 
μηχανίας, Χημικού, Μεταλλείων 

- Μεταλλουργού, Ορυκτών Πό¬ 
ρων, Διαχείρισης Ενεργειακών 
Πόρων, Παραγωγής και Διοίκησης 
ή ΤΕ του κλάδου Μηχανικών, των 
εξής ειδικοτήτων: Μηχανολόγου, 
Ηλεκτρολόγου, Ενεργειακής Τε¬ 
χνικής. 

ΤΜΗΜΑ ΕΠΑΓΓΕΛΜΑΤΟΣ 
ΑΝΕΛΚΥΣΤΗΡΩΝ ΚΑΙ 
ΕΛΕΓΧΟΥ ΒΙΟΜΗΧΑΝΙΚΩΝ 
ΠΡΟΪΟΝΤΩΝ 
(Τμήμα Γ') 

ΠΕ, του κλάδου Μηχανικών, των 
εξής ειδικοτήτων: Μηχανολόγου 
- Ηλεκτρολόγου, Μηχανολόγου, 
Ηλεκτρολόγου, Ναυπηγού - Μηχα¬ 
νολόγου, Χημικού ή ΤΕ, του κλάδου 
Μηχανικών, των εξής ειδικοτήτων: 
Μηχανολόγου, Ηλεκτρολόγου. 

ΤΜΗΜΑ ΠΡΟΣΤΑΣΙΑΣ 
ΠΕΡΙΒΑΛΛΟΝΤΟΣ ΚΑΙ ΕΚΔΟΣΗΣ 
ΟΙΚΟΔΟΜΙΚΩΝ ΑΔΕΙΩΝ 
(Τμήμα Δ') 

ΠΕ του κλάδου Μηχανικών, των 
εξής ειδικοτήτων: Χημικού, Πε¬ 
ριβάλλοντος, Πολιτικού, Αρχιτέ¬ 
κτονα, Αγρονόμου - Τοπογράφου, 
Μηχανολόγου, Ηλεκτρολόγου, 
Μηχανολόγου - Ηλεκτρολόγου, ΠΕ 
κλάδου Περιβάλλοντος της εξής 
ειδικότητας: Διαχείρισης Περιβάλ¬ 
λοντος και Φυσικών Πόρων ή ΤΕ, 
του κλάδου Μηχανικών, των εξής 
ειδικοτήτων : Τεχνολογιών Αντιρ- 
ρύπανσης, Τοπογράφου, Δομικών 
Έργων, Μηχανολόγου, Ηλεκτρο¬ 
λόγου. 

ΤΜΗΜΑ ΔΙΟΙΚΗΤΙΚΗΣ 
ΥΠΟΣΤΗΡΙΞΗΣ 
(Τμήμα Ε’) 

ΠΕ, του κλάδου Διοικητικού - Οι¬ 
κονομικού, των εξής ειδικοτήτων: 
Οικονομικής και Περιφερειακής 
Ανάπτυξης, Διοικητικού, Νομικής, 
Οικονομικού, ή ΤΕ, του κλάδου Δι¬ 
οικητικού - Λογιστικού, των εξής 
ειδικοτήτων : Διοίκησης Επιχειρή¬ 
σεων, Εφαρμογών Πληροφορικής 
στη Διοίκηση και στην Οικονομία, 
Επιχειρηματικού Σχεδιασμού και 
Πληροφοριακών Συστημάτων. 


Από τις διατάξεις της απόφασης αυτής δεν προκαλείται 
δαπάνη εις βάρος του Προϋπολογισμού της Νομαρχιακής 
Αυτοδιοίκησης Φθιώτιδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 19 Μαρτίου 2007 
Ο Πρόεδρος του Ν.Σ. 

ΚΩΝ/ΝΟΣ ΚΟΥΤΣΟΓΙΑΝΝΑΚΟΠΟΥΛΟΣ 

